4.  การประกอบธุรกิจของแต่ละสายผลิตภัณฑ์

4.1 การนำเข้า จำหน่ายสารเคมีและอุปกรณ์ที่ใช้ในอุตสาหกรรม

3.  

4.  1.  ลักษณะผลิตภัณฑ์หรือบริการ

บริษัทประกอบธุรกิจนำเข้า จำหน่าย สารเคมี และอุปกรณ์ที่ใช้ในอุตสาหกรรมต่างๆ เช่น
อุตสาหกรรมสำรวจและผลิตก๊าซธรรมชาติ โรงกลั่นน้ำมัน ปิโตรเคมี โรงผลิตน้ำมันหล่อลื่น
โรงงานอุตสาหกรรมโพลิเมอร์และพลาสติก โรงงานอุตสาหกรรมเคมีภัณฑ์
โรงไฟฟ้าและสาธารณูปโภค เป็นต้น โดยได้จัดแบ่งสินค้าและบริการที่บริษัทจำหน่าย ออกเป็น 4
กลุ่มตามลักษณะธุรกิจของลูกค้าและบริการ ได้แก่

  1) ผลิตภัณฑ์ในกลุ่มธุรกิจพลังงานและปิโตรเลียม (Energy and Petroleum) ได้แก่

-   ผลิตภัณฑ์ในกลุ่มธุรกิจสำรวจและผลิตก๊าซธรรมชาติ
    โรงกลั่นน้ำมันและอุตสาหกรรมปิโตรเคมีต้นน้ำ (Offshore Refinery and Upstream
    Petrochemicals)

-   ผลิตภัณฑ์ในกลุ่มธุรกิจสารเคมีเหลว โรงไฟฟ้า และสาธารณูปโภค (Liquid Chemicals,
    Power & Utilities)

2) ผลิตภัณฑ์ในกลุ่มอุตสาหกรรม (Industrial)

-   ผลิตภัณฑ์ในกลุ่มอุตสาหกรรมเคมีภัณฑ์และตัวทำละลาย (Chemicals & Solvent
    Products)

-   ผลิตภัณฑ์ในกลุ่มอุตสาหกรรมน้ำมันหล่อลื่นและสารเติมแต่ง (Base oil and Additives)

-   ผลิตภัณฑ์ในกลุ่มอุตสาหกรรมการจัดการของเสียต่างๆ ของโรงงาน (Emission & Waste
    management)

  3) ผลิตภัณฑ์อื่นๆ ได้แก่ สินค้าประเภท Crude Glycerin และการขายสินค้าอื่นๆ

  4) การให้บริการ ได้แก่ การให้คำปรึกษา ประสานงาน ของบริษัทต่างๆ
  สำหรับงานออกแบบกระบวนการผลิต โรงกลั่นน้ำมันอุตสาหกรรมปิโตรเคมี และอุตสาหกรรมอื่นๆ

รายละเอียดของสินค้าแต่ละกลุ่มผลิตภัณฑ์ เป็นดังนี้

1)  ผลิตภัณฑ์ในกลุ่มธุรกิจพลังงานและปิโตรเลียม (Energy and Petroleum)

    1.  ผลิตภัณฑ์ในกลุ่มธุรกิจสำรวจและผลิตก๊าซธรรมชาติ โรงกลั่นน้ำมัน และอุตสาหกรรม
        ปิโตรเคมีต้นน้ำ (Offshore Refinery and Upstream Petrochemicals)

กลุ่มผลิตภัณฑ์ที่ใช้ในอุตสาหกรรมสำรวจและผลิตก๊าซธรรมชาติ โรงกลั่นน้ำมัน
และอุตสาหกรรมปิโตรเคมี ต้นน้ำ (Offshore Refinery and Upstream Petrochemicals)
โดยส่วนใหญ่เป็นสินค้าดูดซับความชื้น กลิ่น และกรองสิ่งเจือปนที่ติดมากับน้ำมันดิบ ก๊าซธรรมชาติ
ก่อนเข้าสู่กระบวนการผลิตในขั้นตอนต่อๆไป โดยบริษัทจำหน่ายผลิตภัณฑ์ในกลุ่มนี้ได้แก่

1.  สารดูดความชื้น ดูดซับกลิ่น และสิ่งเจือปน (Adsorbent and Molecular Sieve)
    เป็นสารสังเคราะห์ที่มีลักษณะเป็นรูพรุน
    โดยโครงสร้างที่เป็นรูพรุนสามารถช่วยในการดูดซับสารชนิดต่างๆได้มากกว่าหนึ่งชนิด
    มีคุณสมบัติในการดูดความชื้น ดูดกลิ่น และดูดซับสารบางตัวที่ไม่ต้องการออกจากวัตถุดิบต่างๆ
    เช่น น้ำมันดิบ ก๊าซธรรมชาติ ก่อนเข้าสู่กระบวนการกลั่น เช่น ซัลเฟอร์ไดออกไซด์ (SO₂)
    คาร์บอนไดอ๊อกไซด์ (CO₂ ) และสารปรอท (Hg) เป็นต้น สารดังกล่าวนี้มีทั้งแบบชนิดผง
    และชนิดเม็ด การนำไปใช้ขึ้นอยู่ความเหมาะสมของผลิตภัณฑ์
    โดยผลิตภัณฑ์ส่วนใหญ่ใช้ในโรงกลั่นน้ำมัน โรงงานปิโตรเคมี โรงงานผลิตเอทิลีน
    โรงงานผลิตสารอะโรเมติกส์ และโรงงานแยกก๊าซธรรมชาติ เป็นต้น

2.  Ceramic & Alumina Balls เป็นสารสังเคราะห์ที่มีลักษณะเป็นทรงกลม
    มีหลายขนาดขึ้นอยู่กับความเหมาะสมของการนำไปใช้ โดยใช้ประกอบกับ Adsorbents และ
    Molecular Sieve เพื่อช่วยให้การไหลของก๊าซธรรมชาติ หรือสารไฮโดรคาร์บอนต่างๆ
    ในหอปฏิกิริยาเป็นไปอย่างสมมาตร

3.  CO2 Membrane Separation เป็นอุปกรณ์ที่ใช้แยกก๊าซคาร์บอนไดอ๊อกไซด์
    ออกจากก๊าซธรรมชาติ สำหรับใช้ในกระบวนการผลิตก๊าซธรรมชาติในอ่าวไทย

4.  Desorbent for PX extraction
    เป็นสารเคมีเหลวที่ใช้ในการแยกสารพาราไซลีนออกจากสารไฮโดรคาร์บอนอื่นๆ
    ส่วนมากจะใช้ในโรงงานผลิตสารอะโรเมติกส์

5.  CCR Catalyst เป็นสารเร่งปฏิกิริยาในหน่วย Continuous Catalyst Regeneration
    Unit ของโรงกลั่นน้ำมันและโรงงานผลิตสารอะโรเมติกส์
    จะช่วยเพิ่มค่าอ๊อกเทนของน้ำมันเบนซินและเพิ่มปริมาณสารอะโรเมติกส์

6.  Triethylene Glycol (TEG)
    เป็นสารเคมีที่ใช้ในหน่วยดูดความชื้นออกจากก๊าซธรรมชาติก่อนที่จะทำการส่งก๊าซธรรมชาติเข้าสู่ท่อส่งก๊าซธรรมชาติใต้ทะเลมายังโรงแยกก๊าซธรรมชาติ
    เนื่องจากแนวท่อก๊าซธรรมชาติอยู่ใต้ทะเล จะมีอุณหภูมิต่ำมาก
    สามารถทำให้ความชื้นในก๊าซธรรมชาติเกิดการแข็งตัวกลายเป็นของแข็ง
    ซึ่งจะทำให้ท่อส่งก๊าซเกิดการอุดตันได้

7.  Oil & Gas Field Chemicals
    เป็นสารเคมีที่ใช้ในอุตสาหกรรมการขุดเจาะน้ำมันและก๊าซธรรมชาติ เช่น
    ใช้ในการลดก๊าซไฮโดรเจนซัลไฟด์ ( H₂S Scavenger) ใช้ลดการเกิดแบคทีเรีย
    (Biocide) และใช้ป้องกันการเกิดสนิมในท่อส่งก๊าซธรรมซาติ/ ท่อส่งน้ำมัน (Corrosion
    Inhibitor) เนื่องจากในก๊าซธรรมชาติ/น้ำมัน มีสารปนเปื้อนที่มีสภาวะเป็นกรด
    เช่นคาร์บอนไดอ๊อกไซด์ และไฮโดรเจนซัลไฟด์ ปะปนอยู่
    ประกอบกับท่อส่งก๊าซธรรมชาติ/น้ำมัน มีการวางแนวท่อไว้ที่ใต้ทะเล
    ถ้าหากมีการเกิดสนิมและเกิดการกัดกร่อนท่อส่งก๊าซธรรมชาติ/น้ำมัน
    อาจจะเกิดการรั่วไหลของก๊าซธรรมชาติ/น้ำมันลงสู่ทะเลได้

8.  ชุดกรอง (Filter and Coalescer)
    เป็นอุปกรณ์ที่ใช้แยกของแข็งหรือของเหลวที่ไม่ต้องการออกจากก๊าซธรรมชาติ น้ำมัน
    และสารปิโตรเคมีต่างๆ ซึ่งส่วนใหญ่จะใช้มากในงานที่ต้องการความละเอียดมาก

  (8.1) ชุดกรอง (Filter) เป็นอุปกรณ์เพื่อกรองของแข็งออกจากของเหลว/ก๊าซ เช่น
  กรองฝุ่นสารดูดซับออกจากก๊าซธรรมชาติ หรือน้ำมัน

2.  Coalescer เป็นอุปกรณ์เพื่อแยกของเหลวออกจากก๊าซ และแยกของเหลวออกจากของเหลว
    เช่น แยกของเหลวขนาดเล็กออกจากก๊าซก่อนที่จะนำไปเข้าอุปกรณ์เพิ่มความดัน (Gas
    Compressor) เพื่อป้องกันความเสียหายที่อาจเกิดขึ้นในชิ้นส่วนภายในอุปกรณ์เพิ่มความดัน
    แยกน้ำที่ปะปนมากับน้ำมัน

ทั้งนี้ ในโครงสร้างการผลิตที่มีขนาดใหญ่จะมีการใช้ Filter และ Coalescer ร่วมกัน
โดยส่วนใหญ่จะมีการติดตั้ง Filter ก่อน เพื่อแยกกรองของแข็งออกจากของเหลว/ก๊าซ
แล้งจึงเข้าไปกรองผ่าน Coalescer อีกกระบวนการหนึ่ง
เพื่อให้ได้ของเหลว/ก๊าซที่มีมาตรฐานพอที่จะเข้าสู่กระบวนการผลิตในขั้นตอนต่อๆไป

9.  Mist Eliminator เป็นอุปกรณ์ที่แยกของเหลวที่ไม่ต้องการออกจากก๊าซธรรมชาติ
    ส่วนใหญ่จะใช้ในการแยกเบื้องต้น (แยกหยาบ) ก่อนที่จะใช้ Filter & Coalescer
    ในการแยกละเอียดต่อไป

10. Cyclone & Three Phase Separator เป็นอุปกรณ์ที่ใช้แยกของแข็ง ของเหลว
    และก๊าซออกจากกัน จะใช้ในการผลิตก๊าซธรรมชาติ และโรงกลั่นน้ำมันต่างๆ

11. ชุดกรองหยาบ (Strainers) เป็นชุดกรองหยาบที่ใช้ในระบบท่อเพื่อป้องกันสิ่งสกปรกต่างๆ

12. Flares เป็นอุปกรณ์ที่ใช้เผาก๊าซที่ไม่ต้องการทิ้งไป สำหรับแท่นผลิตก๊าซธรรมชาติ

13. ถังความดันสูง (High Pressure Vessel) เป็นอุปกรณ์ที่ใช้ทั่วไปในการผลิตก๊าซธรรมชาติ
    โรงกลั่นน้ำมันและโรงงานปิโตรเคมี

  1.2) ผลิตภัณฑ์ในกลุ่มธุรกิจสารเคมีเหลว โรงไฟฟ้า และสาธารณูปโภค (Liquid
  Chemicals, Power & Utilities)

สารเคมีเหลวที่บริษัทจำหน่ายผลิตภัณฑ์ในกลุ่มนี้จำนวน 12 รายการ ได้แก่

1)  DMDS (Dimethyl Disulfide) สารเคมีที่ใช้ในการกระตุ้นให้สารเร่งปฏิกิริยา
    (Catalyst) ทำงานได้ ส่วนใหญ่จะใช้ทั่วไปในโรงกลั่นน้ำมัน โรงงานผลิตสารอะโรเมติกส์
    และโรงงานผลิตสารโอเลฟินส์

2)  สารลดออกซิเจน (Antioxidant) สำหรับน้ำมันเครื่องบิน
    เป็นสารเคมีที่ใช้เติมลงไปในน้ำมันเชื้อเพลิงสำหรับเครื่องบิน
    เพื่อลดออกซิเจนให้อยู่ในระดับที่เหมาะสม

3)  สารเร่งปฏิกิริยา (Hydro-processing Catalysts)
    เป็นสารเร่งปฏิกิริยาที่ใช้กำจัดซัลเฟอร์ ไนโตรเจน และโลหะหนักต่างๆ ออกจากน้ำมันดีเซล
    สารแนฟทา และสารอะโรเมติกส์
    ส่วนใหญ่ใช้ทั่วไปในหน่วยปรับปรุงคุณภาพน้ำมันของโรงกลั่นน้ำมันต่างๆ
    เพื่อลดมลภาวะให้เป็นไปตามมาตรฐานสากล

4)  Merox Chemical
    เป็นสารเคมีที่ใช้เปลี่ยนโครงสร้างโมเลกุลของซัลเฟอร์ให้อยู่ในรูปแบบที่ไม่เป็นอันตราย
    ส่วนใหญ่ใช้ทั่วไปในโรงกลั่นน้ำมันต่างๆ

5)  Process Chemicals
    เป็นสารเคมีที่ใช้ในกระบวนการผลิตของโรงกลั่นน้ำมันเพื่อทำให้การทำงานมีประสิทธิภาพสูง
    และช่วยลดปัญหาต่างๆ โดยแบ่งเป็น 4 ประเภทหลักๆ ได้แก่

5.1 สารเคมีที่ใช้ในกระบวนการผลิตในโรงกลั่นน้ำมัน
สารเคมีในกลุ่มนี้จะใช้ในกระบวนการกลั่นน้ำมันเพื่อให้เป็นไปอย่างสมบูรณ์และมีประสิทธิภาพ
ทางบริษัทมีสินค้าที่สามารถใช้ได้ตั้งแต่กระบวนการรับน้ำมันดิบ กระบวนการกลั่น
และกระบวนการปรับปรุงคุณภาพน้ำมัน อาทิเช่น

-   สารเคมีที่ใช้แยกน้ำและเกลือออกจากน้ำมันดิบ(Crude Demulsifier)
    จะใช้เพิ่มประสิทธิภาพในการแยกน้ำมันออกจากน้ำและเกลือทำให้ง่ายต่อการบำบัด
    ป้องกันหน่วยกลั่นไม่ให้เกิดปัญหาจากเกลือและสารเจือปน

-   สารเคมีที่ช่วยปรับปรุงคุณภาพน้ำมันดิบที่มีค่าความเป็นกรดสูง จากราคาน้ำมันมีแนวโน้มสูงขึ้น
    โรงกลั่นน้ำมันจึงมีความพยายามในการที่จะหาน้ำมันดิบราคาถูกมาทำการกลั่นเพื่อให้ได้กำไรสูงสุด
    ซึ่งน้ำมันดิบราคาถูกมักจะมีค่าความเป็นกรดสูงและมีแนวโน้มที่จะทำให้เกิดปัญหาเกิดการกัดกร่อนกับท่อของหน่วยกลั่นต่างๆในโรงกลั่น
    บริษัทจึงมีการจำหน่ายสารเคมีเพื่อปรับค่าความเป็นกรด
    และมีบริการตรวจสอบค่าความเป็นกรดในโรงกลั่นน้ำมัน

5.2 สารเคมีที่ทำให้หน่วยผลิตทำงานได้โดยไม่เกิดปัญหา (Antifoulant)
สารเคมีในกลุ่มนี้จะถูกใช้ในหน่วยผลิตที่มีความเสี่ยงจากปัญหาสารเจือปน เช่น
กรณีสารโพลิเมอร์อุดตันที่เครื่องแลกเปลี่ยนความร้อน (Heat Exchanger)
จะต้องใช้สารเคมีที่สามารถละลายโพลิเมอร์
หรือในกรณีเกิดการกัดกร่อนขึ้นที่ยอดหอกลั่นจะต้องทำการเติมสารป้องกันการกัดกร่อน เป็นต้น

5.3 สารเคมีที่ใช้ในการปรับปรุงคุณภาพน้ำมัน
เมื่อน้ำมันดิบได้ผ่านกระบวนการกลั่นจนกระทั่งได้ผลิตภัณฑ์น้ำมัน เช่น น้ำมันดีเซล
น้ำมันเบนซินและน้ำมันเตาแล้ว
บางครั้งคุณภาพน้ำมันยังไม่ได้มาตรฐานตามข้อกำหนดจึงต้องใช้สารเคมีที่ปรับปรุงคุณภาพน้ำมันในกับโรงกลั่นน้ำมันต่างๆ
เช่น สารป้องกันออกซิเดชั่น สารลดความขุ่น สารเพิ่มจุดไหลเท สารป้องกันการกัดกร่อน
สารเพิ่มการหล่อลื่น และสารเพิ่มการนำไฟฟ้า เป็นต้น

5.4 สารเคมีที่ใช้ในการผลิตปิโตรเคมี เป็นสารเคมีที่ใช้การป้องกันการเกิด Foulant
(Antifoulant)
และสารเคมีปรับปรุงคุณภาพของโพลิเมอร์เพื่อเพิ่มคุณภาพของโพลิเมอร์ให้ได้ตามที่กำหนด เช่น
สารป้องกันออกซิเดชั่น และสารป้องกันการเสื่อมสภาพจากแสง UV เป็นต้น

6)  สาร Ethanolamine เช่นสาร Monoethanolamine (MEA), Diethanolamine
    (DEA), Methyl diethanolamine (MDEA)
    เป็นสารเคมีที่ใช้การแยกก๊าซคาร์บอนไดอ๊อกไซด์
    และก๊าซซัลเฟอร์ไดอ๊อกไซค์ออกจากก๊าซปิโตรเลียมเหลว (LPG)
    ส่วนใหญ่จะใช้ทั่วไปในโรงกลั่นน้ำมัน และโรงงานปิโตรเคมีต่างๆ

7)  Anti-icing Additive
    เป็นสารเคมีที่เติมลงในน้ำมันเชื้อเพลิงสำหรับเครื่องบินรบไอพ่นเพื่อป้องกันไม่ให้เกิดการแข็งตัวของน้ำมันเชื้อเพลิงที่อุณหภูมิต่ำๆ

8)  Sulfolane เป็นสารเคมีที่ใช้แยกสารเบนซินออกจากสารอะโรเมติกส์อื่นๆ

9)  สารป้องกันการเกิดฟอง (Antifoam) จะใช้ป้องกันการเกิดฟองในระบบต่างๆ
    ของโรงกลั่นน้ำมันและโรงปิโตรเคมี

10) NMP Solvent เป็นสารเคมีที่ใช้ในกระบวนการผลิตน้ำมันหล่อลื่นพื้นฐาน

11) Dewaxing Agent เป็นสารเคมีที่ช่วยลดการเกิดไข (Dewax)
    ในกระบวนการผลิตน้ำมันหล่อลื่นพื้นฐาน

12) Diisopropanolamine (DIPA) เป็นสารเคมีที่ใช้ในการแยกก๊าซคาร์บอนไดอ๊อกไซด์
    และก๊าซซัลเฟอร์ไดอ๊อกไซด์ออกจากก๊าซปิโตรเลียมเหลว (LPG)
    ส่วนใหญ่จะใช้ทั่วไปในโรงกลั่นน้ำมัน และโรงงาน ปิโตรเคมีต่างๆ

เครื่องจักร และอุปกรณ์ต่างๆ สำหรับโรงไฟฟ้า โรงผลิตน้ำประปา และโรงปรับคุณภาพน้ำดิบ
ที่บริษัทจำหน่ายมีสินค้า 7 รายการ ดังนี้

1)  ชุดกรองน้ำมัน (Oil Filter System)
    เป็นอุปกรณ์ที่ใช้แยกน้ำและสิ่งสกปรกที่เจือปนอยู่ในน้ำมันไฮดรอลิกส์และน้ำมันหม้อแปลงของโรงไฟฟ้า

2)  ระบบกรองน้ำ Micro Filtration เป็นอุปกรณ์ที่ใช้แยกสิ่งสกปรกที่เจือปนอยู่ออกจากน้ำ
    เพื่อให้น้ำมีความสะอาดตามต้องการ จะใช้ในกระบวนการผลิตน้ำประปา
    หรือน้ำที่ใช้ในการผลิตไอน้ำของโรงไฟฟ้า

3)  Condensate Polishing System เป็นอุปกรณ์ที่ใช้แยกสิ่งสกปรกและสารอินทรีย์ต่างๆ
    ในระบบน้ำบริสุทธิ์ของโรงไฟฟ้า

4)  Vanish Removal System เป็นอุปกรณ์ที่ใช้แยกสิ่งสกปรกที่อยู่ในรูปของสาร Vanish หรือ
    Polymer ต่างๆ ในระบบน้ำมันไฮโดรลิกส์ของโรงไฟฟ้า

5)  Mist Eliminator เป็นระบบแยกละอองน้ำออกจากก๊าซธรรมชาติก่อนที่จะเข้า Gas
    Turbine เพื่อเพิ่มประสิทธิภาพในการผลิตไฟฟ้า

6)  Vibration Monitoring System เป็นระบบตรวจวัดการสั่นสะเทือนของปั๊ม Gas
    Turbine และ Steam Turbine ในโรงไฟฟ้า

7)  Filter Cloth/Filter Bag เป็นชุดกรองหยาบ ที่ใช้ทั่วไปในการแยกสิ่งสกปรก
    สำหรับระบบน้ำและสารเคมี

2)  ผลิตภัณฑ์ในกลุ่มอุตสาหกรรม (Industrial)

2.1 ผลิตภัณฑ์ในกลุ่มอุตสาหกรรมเคมีภัณฑ์และตัวทำละลาย (Chemicals & Solvent
Products)

ผลิตภัณฑ์เคมีภัณฑ์
และตัวทำละลายที่เป็นของเหลวซึ่งใช้เป็นส่วนหนึ่งของวัตถุดิบในกระบวนการผลิตสินค้าในอุตสาหกรรมผลิตเคมีภัณฑ์ขั้นกลาง
เพื่อผลิตสารเคมีสำหรับโรงงานอุตสาหกรรมต่อเนื่องต่างๆ
โดยบริษัทจำหน่ายผลิตภัณฑ์ตัวทำละลายหลายชนิด ซึ่งแบ่งออกเป็น 4 กลุ่มประเภทใหญ่ๆ ดังนี้

1)  กลุ่มเอทธาโนลามีน (Ethanolamine Group) ได้แก่ Monoethanolamine (MEA),
    Diethanolamine (DEA) และ Triethanolamine (TEA)
    มีคุณสมบัติเป็นผลิตภัณฑ์ตัวทำละลายที่เป็นด่าง (Base)
    ซึ่งการนำไปใช้ขึ้นอยู่กับคุณสมบัติทางเคมี คุณสมบัติทางกายภาพ
    และความเหมาะสมของแต่ละผลิตภัณฑ์ ส่วนใหญ่ถูกใช้เป็นส่วนผสมในการผลิตแชมพู ครีมนวดผม
    น้ำยาปรับผ้านุ่ม น้ำยาทำความสะอาด เครื่องสำอาง อุตสาหกรรมยา อุตสาหกรรมซีเมนต์
    อุตสาหกรรมหมึกพิมพ์ และอุตสาหกรรมขั้นกลางอื่นๆ เป็นต้น

2)  กลุ่มเอทธีลีนไกลคอล (Ethylene Glycol Group) ได้แก่ Monoethylene Glycol
    (MEG), Diethylene Glycol (DEG), Triethylene Glycol (TEG) และ
    Polyethylene Glycol
    มีคุณสมบัติเป็นผลิตภัณฑ์ตัวทำละลายซึ่งการนำไปใช้ขึ้นอยู่กับคุณสมบัติทางเคมีและคุณสมบัติทางกายภาพ
    และความเหมาะสมของแต่ละผลิตภัณฑ์
    ส่วนใหญ่ถูกใช้เป็นส่วนผสมในการผลิตสารเคลือบผิวและเรซินสังเคราะห์ (Coating and
    Resin) ผลิตสีทาอาคาร สีสำหรับงานอุตสาหกรรมเหล็กไม้ พลาสติกและหมึกพิมพ์
    น้ำยาทำความสะอาดและผลิตภัณฑ์สิ่งทอและเส้นใยสังเคราะห์ เป็นต้น

3)  กลุ่มไกลคอล อีเทอร์ (Glycol Ether Group) ได้แก่ Butyl Glycol Ether (BGE),
    Butyl Diglycol Ether (BDGE), Ethyl Glycol Ether (EDGE), Ethyl
    Acetate (EAc), Isopropyl Acetate (IPAc), Butyl Acetate (BAc) และ
    Isobutyl Acetate (IBAc) เป็นต้น มีคุณสมบัติเป็นผลิตภัณฑ์ตัวทำละลาย
    ใช้ในอุตสาหกรรมหลากหลายประเภท เช่น  แชล็ค แลกเกอร์ ทินเนอร์ สี สีย้อม หมึกพิมพ์
    น้ำยาลอกสี กาว รวมไปถึงการใช้เป็นส่วนประกอบในอุตสาหกรรมบรรจุภัณฑ์
    ผลิตภัณฑ์ยาฆ่าแมลงและยาปราบศัตรูพืช ผลิตภัณฑ์ชำระล้างและทำความสะอาดพื้นผิว
    เพื่อกำจัดคราบสนิม ล้างคราบไขมัน และฆ่าเชื้อ
    ในโรงงานอุตสาหกรรมและในครัวเรือน เป็นต้น

4)  กลุ่มเคมีภัณฑ์และตัวทำละลายอื่นๆ ได้แก่ Crude Glycerin, Methanol และ Acetone
    เป็นต้น การนำไปใช้ขึ้นอยู่กับคุณสมบัติทางเคมีและคุณสมบัติทางกายภาพ
    และความเหมาะสมของผลิตภัณฑ์ ดังนี้

  4.1 Crude Glycerin (กลีเซอรีนดิบ) จะนำไปผ่านกระบวนการทำให้เป็นกลีเซอรีนบริสุทธิ์
  (Refined Glycerin) กลีเซอรีนบริสุทธิ์เป็นสารที่ไม่มีพิษในทุกๆรูปแบบการประยุกต์ใช้
  ไม่ว่าจะใช้เป็นสารตั้งต้นหรือสารเติมแต่ง
  ทำให้กลีเซอรีนเป็นสารเคมีที่ได้รับความสนใจและนำไปใช้ประโยชน์ได้หลากหลาย
  ทั้งเป็นส่วนผสมหรือเป็นตัวช่วยในกระบวนการผลิตเครื่องสำอาง สบู่
  ผลิตภัณฑ์ในห้องน้ำและสุขอนามัยส่วนบุคคล ยา และผลิตภัณฑ์อาหาร

  4.2 Methanol (เมธานอล)
  ใช้เป็นหนึ่งในสารตั้งต้นหลักในกระบวนการผลิตไบโอดีเซลจากน้ำมันพืชและไขมันสัตว์
  เพื่อเป็นพลังงานทดแทนเชื้อเพลิงดีเซล
  อีกทั้งยังเป็นสารประกอบหลักในการผลิตกาวชนิดฟอร์มอลดีไฮด์เบสเรซินเพื่อใช้ในอุตสหกรรมก่อสร้างไม้และเฟอร์นิเจอร์
  นอกจากนี้ยังสามารถนำเมธานอลไปใช้ในอุตสาหกรรมต่างๆ เช่น เภสัชกรรม หมึกพิมพ์ สี สีย้อม
  สารเคลือบผิวและเรซินสังเคราะห์

4.3 Acetone (อะซิโตน) ใช้ในแลคเกอร์ สี ทินเนอร์ กาว หนังเทียม แก้วนิรภัย เครื่องสำอาง
น้ำยาลอกสี พลาสติก ไฟเบอร์ ใช้เป็นตัวสกัดน้ำมันพืช น้ำมันหล่อลื่น และเภสัชกรรม
และตัวทำละลายสารในกลุ่มเซลลูโลส

  2.2 ผลิตภัณฑ์ในกลุ่มอุตสาหกรรมน้ำมันหล่อลื่นและสารเติมแต่ง (Base oil and Additives)

เป็นผลิตภัณฑ์สารเคมีที่ใช้ในการผลิตน้ำมันหล่อลื่น สำหรับรถยนต์ และงานโลหะทุกประเภท
รวมทั้งเป็นเคมีภัณฑ์สำหรับโรงงานผลิตน้ำมันไบโอดีเซล โดยมีจำนวน 11 รายการ ดังนี้

1)  Base Oil Group III และ Group IV เป็นน้ำมันหล่อลื่นสังเคราะห์
    ใช้เป็นส่วนผสมหลักในการผลิตน้ำมันเครื่องยนต์สังเคราะห์
    และน้ำมันหล่อลื่นอุตสาหกรรมคุณภาพสูง

2)  Polyisobutene 950 เป็นวัตถุดิบในการผลิตน้ำมันเครื่องสองจังหวะ (2T)
    เพื่อเพิ่มประสิทธิภาพในการลดควันขาวในเครื่องยนต์มอเตอร์ไซต์สองจังหวะ

3)  Polyisobutene High MW (น้ำหนักมวลอะตอมสูง 1300,1400,2400)
    เป็นวัตถุดิบในการผลิตกาวทนไฟ ทนความร้อน
    และฉนวนหุ้มอุปกรณ์หล่อเย็นเช่นฉนวนหุ้มเครื่องปรับอากาศ หรือตู้เย็น

4)  Metal Working Additives สารเติมแต่งแบ่งเป็น 2 กลุ่มใหญ่ๆ คือ

4.1 สารเติมแต่งเพื่อเพิ่มประสิทธิภาพให้กับน้ำมันหล่อลื่นและน้ำมันอุตสาหกรรม
ซึ่งเป็นการเพิ่มคุณสมบัติการชำระล้าง ทำความสะอาด ลดการเกิดสนิม
เพิ่มประสิทธิภาพในการถ่ายเทความร้อน ลดแรงเสียดสี และหล่อลื่นชิ้นงานในงานทนไฟ

4.2 สารเติมแต่งเพื่อลดการเกิดปฏิกิริยาแอนติออกซิแดนซ์
ซึ่งเป็นการลดปฏิกิริยาที่เกิดจากการแลกเปลี่ยนหรือสัมผัสกับอากาศ

5)  น้ำมันเบรค (Brake Fluid) สำหรับรถยนต์ทุกประเภท มีจำหน่ายทั้งเกรด DOT3 และ
    DOT4[1]

6)  EO/PO Block Polymer เป็นสารเคมีที่ใช้ในกระบวนการผลิตผงชูรส

7)  Anti-Freezing
    เป็นสารเคมีที่เติมเพื่อลดจุดแข็งตัวของสารหล่อเย็นในระบบทำความเย็นขนาดใหญ่

8)  Compressor Oil น้ำมันคอมเพสเซอร์สำหรับระบบปรับอากาศรถยนต์ ที่ใช้สาร R134a[2]

9)  เมธานอล เป็นตัวทำละลายในการผลิตน้ำมันไบโอดีเซล

10) Sodium Methylate เป็นสารเร่งปฏิกิริยาในการผลิตน้ำมันไบโอดีเซล

11) Sulfurized Oil เป็นสารเติมแต่งในการทำจารบี

  2.3 ผลิตภัณฑ์ในกลุ่มอุตสาหกรรมการจัดการของเสียต่างๆ ของโรงงาน (Emission & Waste
  Management)

1.  VOC Removal Catalyst เป็นสารเร่งปฏิกิริยาที่ช่วยลดปริมาณสาร Volatile Organic
    Chemicals และกลิ่นเหม็นที่เกิดจากไอระเหยของน้ำมันและสารปิโตรเคมีต่างๆ
    ส่วนใหญ่ใช้ทั่วไปในโรงกลั่นน้ำมันและโรงงานปิโตรเคมี

2.  Activated Carbon ดูดซับกลิ่น และสิ่งเจือปน เป็นถ่านสังเคราะห์ที่มีลักษณะเป็นรูพรุน
    โดยโครงสร้างที่เป็นรูพรุนสามารถช่วยในการดูดซับสารชนิดต่างๆได้มากกว่าหนึ่งชนิด
    มีคุณสมบัติในการดูดความชื้น ดูดกลิ่นและไอระเหยต่างๆ ในกระบวนการผลิตของโรงงานเคมี
    โรงกลั่นน้ำมัน ถังเก็บสารเคมี และถังเก็บน้ำมันเป็นต้น สารดังกล่าวนี้มีทั้งแบบชนิดผง
    และชนิดเม็ด การนำไปใช้ขึ้นอยู่ความเหมาะสมของผลิตภัณฑ์
    โดยผลิตภัณฑ์ส่วนใหญ่ใช้ในโรงกลั่นน้ำมัน โรงงานปิโตรเคมี โรงงานผลิตเอทิลีน
    โรงงานผลิตสารอะโรเมติกส์ และโรงงานแยกก๊าซธรรมชาติ เป็นต้น

3)  ผลิตภัณฑ์อื่นๆ ได้แก่ สินค้าประเภท Crude Glycerin และสินค้าอื่นๆ

4)  การให้บริการ ได้แก่ การให้คำปรึกษา ประสานงาน ของบริษัทต่างๆ
    สำหรับงานออกแบบกระบวนการผลิต โรงกลั่นน้ำมันอุตสาหกรรมปิโตรเคมี
    และอุตสาหกรรมอื่นๆ

คลังสินค้าและการจัดส่งสินค้าให้แก่ลูกค้า

บริษัทมีคลังสินค้ารวม 2 แห่ง ดังนี้

1.  คลังสินค้าเช่า ตั้งอยู่เลขที่ 999 หมู่ 4 ซอยเสริมมิตร 99 ถนนสุขุมวิท ตำบลบางปู
    อำเภอเมืองสมุทรปราการ จังหวัดสมุทรปราการ บนเนื้อที่ 2 ไร่ เป็นอาคารคลังสินค้า 1
    หลัง พื้นที่ 2,200 ตารางเมตร ซึ่งบริษัทเช่าคลังสินค้าดังกล่าวกับบุคคลที่เกี่ยวข้อง
    อายุสัญญาเช่า 3 ปี เริ่มตั้งแต่วันที่ 1 มกราคม 2553 ถึงวันที่ 31 ธันวาคม 2555
    เพื่อใช้เป็นพื้นที่เก็บสต็อกอุปกรณ์และสารเคมี
    โดยสารเคมีที่เก็บในคลังสินค้าของบริษัทได้รับการบรรจุในบรรจุภัณฑ์ขนาดต่างๆและมีเอกสารรับรองผลิตภัณฑ์
    (Certificate of Acceptance : COA) จากผู้ผลิตเป็นที่เรียบร้อยแล้ว
    เพื่อรอการจัดส่งให้แก่ลูกค้าต่อไป

2.  คลังสินค้าเช่า ตั้งอยู่เลขที่ 613/13 ถนน สงขลา-จะนะ หมู่ที่ 2 ตำบลพะวง อำเภอเมือง
    จังหวัดสงขลา เป็นอาคารคลังสินค้า 1 หลังพื้นที่ประมาณ 300 ตารางเมตร
    ซึ่งบริษัทเช่าคลังสินค้าดังกล่าวกับบุคคลภายนอก อายุสัญญาเช่า 3 ปี เริ่มตั้งแต่ 1 มีนาคม
    2554 ถึงวันที่ 28 กุมภาพันธ์ 2557 เพื่อใช้เป็นพื้นที่เก็บสินค้าสารเคมี
    สำหรับกลุ่มลูกค้าสำรวจและผลิตก๊าซธรรมชาติในอ่าวไทย

บริษัทจะจัดส่งสินค้าจากคลังสินค้าให้แก่ลูกค้าโดยใช้รถบรรทุกขนาดต่างๆ
ที่บริษัทได้ว่าจ้างผู้ประกอบการขนส่งจากภายนอกซึ่งผ่านการขึ้นทะเบียนกับบริษัทเพื่อรับรองความปลอดภัยตามมาตรฐานของกรมโรงงาน
บริษัทมีการควบคุมเรื่องความปลอดภัยของคลังสินค้า
โดยการจัดให้มีพนักงานรักษาความปลอดภัยดูแลคลังสินค้าตลอด 24 ชั่วโมง
สำหรับสารเคมีที่จัดเป็นวัตถุอันตรายจะมีการจัดเก็บตามกฎหมาย โดยแยกตามประเภทของสารเคมี
และจัดให้มีผู้ควบคุมสินค้าอันตรายในคลังสินค้า โดยบริษัทไม่อนุญาตให้บุคคลภายนอก
หรือบุคคลรวมทั้งพนักงานที่ไม่มีหน้าที่ในคลังสินค้า เข้าไปในพื้นที่คลังสินค้าโดยไม่ได้รับอนุญาต
นอกจากนี้บริษัทได้ทำประกันภัยตัวสินค้าที่เก็บในคลังสินค้าเพื่อคุ้มครองอุบัติเหตุที่อาจเกิดขึ้นในระหว่างการเก็บสินค้าหรือการปฏิบัติงาน
รวมทั้งได้ทำประกันภัยสินค้าในระหว่างการขนส่งสินค้าให้แก่ลูกค้าด้วย

กระบวนการรับสินค้าเข้าเก็บในคลังสินค้าและการจัดส่งสินค้าให้แก่ลูกค้า

-   กระบวนการขั้นตอนการรับสินค้าจากผู้ผลิตสินค้า

1.  เมื่อได้รับคำสั่งจากแผนกจัดซื้อ พนักงานประจำคลังสินค้าจะจัดเตรียมสถานที่
    และจัดเตรียมทำใบตรวจรับสินค้า

1.  เมื่อมีการส่งของมาที่คลังสินค้า
    พนักงานประจำคลังสินค้าจะตรวจรับสินค้าตามรายละเอียดที่ได้รับแจ้งจากแผนกจัดซื้อ
    โดยต้องตรวจสอบข้อมูลดังต่อไปนี้

    -   รายละเอียดของสินค้ารับเข้าคลังสินค้า โดยตรวจสอบจากป้ายติดถังบรรจุสินค้า

    -   จำนวนสินค้ารับเข้าคลังสินค้า โดยนับตามจำนวนถังบรรจุสินค้า

2.  พนักงานประจำคลังสินค้ากรอกจำนวนสินค้าที่ได้รับ และสินค้าชำรุด (กรณีที่มีสินค้าชำรุด)
    ในใบตรวจรับสินค้า และบันทึกสต็อกสินค้า พร้อมทั้งส่งรายละเอียดให้แก่แผนกอื่นๆที่เกี่ยวข้อง
    ได้แก่ แผนกจัดซื้อ และแผนกบัญชี

3.  ในกรณีที่ตรวจรับไม่ตรงตามการสั่งซื้อหรือมีสินค้าชำรุด เสียหาย
    ทางคลังสินค้าจะแจ้งข้อมูลมาที่แผนกจัดซื้อ

  เพื่อให้ตรวจสอบ และดำเนินการแจ้งผู้ผลิต และ/หรือบริษัทที่รับประกันภัยสินค้าต่อไป

-   กระบวนการและขั้นตอนการเบิกสินค้าเพื่อจัดส่งให้แก่ลูกค้า

1.  เมื่อมีใบคำสั่งซื้อ (Purchase Order : PO) จากลูกค้า พนักงานประสานงานการบริการ
    จะจัดทำใบขอเบิกสินค้าล่วงหน้า 3 วัน
    เพื่อให้ผู้จัดการฝ่ายบริหารและบริการลูกค้าลงนามอนุมัติ

2.  พนักงานประสานงานการบริการจัดส่งใบขอเบิกสินค้า เอกสารการเงิน และเอกสารอื่นๆ
    ให้พนักงานประจำคลังสินค้าเพื่อทำการเบิกสินค้าออกจากคลัง

3.  พนักงานประสานงานบริการมีหน้าที่แจ้งรถขนส่ง
    โดยทางโทรศัพท์ให้เข้าไปรับสินค้าที่คลังสินค้าตามวัน เวลา
    ที่กำหนดและบันทึกไว้ในใบรายงานการขนส่งสินค้า

4.  พนักงานประจำคลังสินค้า
    จัดสินค้าให้ถูกต้องครบถ้วนตามใบขอเบิกสินค้าโดยนำมาจัดเตรียมล่วงหน้าที่บริเวณเตรียมสินค้ารอการจัดส่ง

5.  พนักงานรักษาความปลอดภัยมีหน้าที่จดบันทึกหมายเลขทะเบียนรถและชื่อคนขับรถที่จะนำสินค้าออกจากคลังโดยการจดบันทึกในสมุดบันทึกประจำวัน
    เพื่อให้ผู้จัดการฝ่ายบริหารและบริการลูกค้าสามารถตรวจสอบได้

6.  พนักงานประจำคลังสินค้านำสำเนาเอกสารทางการเงิน ประกอบด้วยต้นฉบับใบวางบิล
    สำเนาใบกำกับภาษี กลับคืนจากลูกค้าและนำส่งให้พนักงานประสานงานการบริการ
    เพื่อนำส่งพนักงานบัญชี เพื่อติดตามการ ชำระเงินตามระเบียบปฏิบัติทางบัญชีต่อไป

คุณภาพและมาตรฐานผลิตภัณฑ์ที่จำหน่าย

บริษัทให้ความสำคัญกับคุณภาพและมาตรฐานของสินค้าที่จัดจำหน่าย
เพื่อให้มั่นใจว่าเป็นไปตามข้อกำหนดที่ลูกค้าได้ตกลงไว้กับบริษัท
โดยสารเคมีที่บริษัทสั่งซื้อจากผู้ผลิตจะถูกบรรจุในถังปิด (Closed Drum)
และมีเอกสารรับรองผลิตภัณฑ์ หรือ COA จากผู้ผลิตก่อนถูกขนส่งมายังบริษัท
ซึ่งบริษัทจะจำหน่ายสารเคมีที่บรรจุในถังปิดที่มีเอกสารรับรองผลิตภัณฑ์ดังกล่าวให้แก่ลูกค้าโดยไม่มีการเปิดถังก่อน
เพื่อให้มั่นใจว่าลูกค้าจะได้รับสินค้าที่มีคุณภาพและมาตรฐานจากบริษัทผู้ผลิตทุกประการ
และในกรณีของสารเคมีที่ถูกขนส่งมาเป็น Bulk โดยไม่ได้บรรจุในถังปิด เช่น เมธานอล เป็นต้น
เมื่อสินค้าเข้าเทียบท่าเรือแล้วจะต้องมีการตรวจสอบคุณภาพจากบริษัทตรวจสอบคุณภาพสินค้า
(Surveyor) ที่บริษัทได้ว่าจ้างอีกครั้ง เพื่อดำเนินการตรวจสอบคุณภาพของสินค้าที่อยู่ในเรือ
(ก่อนขนถ่ายสินค้าออกจากเรือ)
รวมทั้งตรวจสอบคุณภาพหลังจากสินค้าได้ขนถ่ายเข้าแท็งค์เก็บสินค้าแล้ว

นอกจากนี้ บริษัทได้รับการรับรองระบบการบริหารงานคุณภาพมาตรฐาน ISO 9001:2008
จากบริษัท เอสจีเอส (ประเทศไทย) จำกัด สำหรับการนำเข้าและการจัดจำหน่ายสารเคมี
สารดูดซับ สารเร่งปฏิกิริยา เครื่องกรองและอุปกรณ์ในธุรกิจน้ำมัน พลังงาน ปิโตรเคมี
และสาธารณูปโภค

1.  ภาวะอุตสาหกรรมและการแข่งขัน

    1.  ภาวะอุตสาหกรรม

บริษัทประกอบธุรกิจนำเข้า จำหน่าย สารเคมี และอุปกรณ์ที่ใช้ในโรงงานอุตสาหกรรมต่างๆ
สินค้าส่วนใหญ่ของบริษัทจะเป็นการจำหน่ายให้แก่ลูกค้าในกลุ่มอุตสาหกรรมโรงกลั่นน้ำมัน
อุตสาหกรรมสำรวจและผลิตก๊าซธรรมชาติ และอุตสาหกรรมปิโตรเคมีขั้นต้น นอกจากนี้
ในปัจจุบันบริษัทมีโครงการลงทุนในอุตสาหกรรมพลังงานทดแทนที่เกี่ยวกับการผลิตก๊าซชีวภาพอัดความดันสูง
CBG เพื่อใช้ในเป็นเชื้อเพลิงสำหรับรถยนต์ทดแทนการใช้ NGV
รวมทั้งอยู่ในระหว่างการก่อสร้างโรงงานผลิตผลิตภัณฑ์ปิโตรเลียม เพื่อผลิตก๊าซธรรมชาติอัด (CNG)
ก๊าซปิโตรเลียมเหลว (LPG) และก๊าซโซลีนธรรมชาติ (NGL) ดังนั้น
การดำเนินธุรกิจของบริษัทมีความสัมพันธ์โดยตรงกับการเติบโตของอุตสาหกรรมดังกล่าว

สำหรับสถานการณ์พลังงานของประเทศไทยในปี 2555 (เบื้องต้น) สรุปได้ ดังนี้

การผลิตพลังงาน

ในปี 2555 มีการผลิตพลังงานปริมาณ 77,077 พันตันเทียบเท่าน้ำมันดิบ เพิ่มขึ้นจากปี 2554
ร้อยละ 7.1 โดยมีการผลิตพลังงานเชิงพาณิชย์ในสัดส่วนร้อยละ 70.7 ของการผลิตพลังงานทั้งหมด
พลังงานหมุนเวียนและพลังงานอื่นๆ ร้อยละ 29.3

+---------------------------+-------+-------+-------+-------+--------+
| การผลิตพลังงาน              | ปริมาณ |       |       | อ     |        |
|                           |       |       |       | ัตรากา |        |
|                           | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 25     |
|                           |       |       | 5^(P) |       | 55^(P) |
+---------------------------+-------+-------+-------+-------+--------+
| การผลิตพลังงาน (รวม)        | 7     | 7     | 7     | (0.3) | 7.1    |
|                           | 2,144 | 1,960 | 7,077 |       |        |
+---------------------------+-------+-------+-------+-------+--------+
| -   พลังงานเชิงพาณิชย์        | 4     | 5     | 5     | 1.1   | 8.7    |
|                           | 9,613 | 0,161 | 4,508 |       |        |
+---------------------------+-------+-------+-------+-------+--------+
| -   น้ำมันดิบ                | 7,641 | 6,859 | 7,411 | (     | 8.1    |
|                           |       |       |       | 10.2) |        |
+---------------------------+-------+-------+-------+-------+--------+
| -   ลิกไนต์                 | 4,966 | 5,992 | 4,801 | 20.7  | (19.9) |
+---------------------------+-------+-------+-------+-------+--------+
| -   ก๊าซธรรมชาติ            | 3     | 3     | 3     | (0.3) | 14.5   |
|                           | 1,407 | 1,310 | 5,836 |       |        |
+---------------------------+-------+-------+-------+-------+--------+
| -   คอนเดนเสท             | 4,368 | 4,183 | 4,430 | (4.2) | 5.9    |
+---------------------------+-------+-------+-------+-------+--------+
| -   ไฟฟ้าพลังน้ำ และอื่นๆ *    | 1,231 | 1,817 | 2,030 | 47.6  | 11.7   |
+---------------------------+-------+-------+-------+-------+--------+
| -   พลังงานหมุนเวียน **      | 6,249 | 6,623 | 7,825 | 6.0   | 18.2   |
+---------------------------+-------+-------+-------+-------+--------+
| -   พลังงานหมุนเวียนดั้งเดิม    | 1     | 1     | 1     | (5.6) | (5.7)  |
|     ***                   | 4,882 | 4,045 | 3,245 |       |        |
+---------------------------+-------+-------+-------+-------+--------+
| -   เชื้อเพลิงชีวภาพ          | 834   | 919   | 1,261 | 10.2  | 37.2   |
+---------------------------+-------+-------+-------+-------+--------+
| -   พลังงานอื่นๆ             | 566   | 212   | 238   | (     | 12.3   |
|                           |       |       |       | 62.5) |        |
+---------------------------+-------+-------+-------+-------+--------+

* อื่นๆ ประกอบด้วย พลังงานความร้อนใต้พิภพ พลังงานแสงอาทิตย์ และพลังงานลม

** พลังงานหมุนเวียน ประกอบด้วย แสงอาทิตย์ ฟืน ถ่าน แกลบ กากอ้อย
วัสดุเหลือใช้ทางการเกษตร ขยะ และก๊าซชีวภาพ

*** พลังงานหมุนเวียนดั้งเดิม ประกอบด้วย ฟืน แกลบ และ วัสดุเหลือใช้ทางการเกษตร

การผลิตน้ำมันสำเร็จรูป

ปี 2555 ประเทศไทยมีโรงกลั่นน้ำมันรวม 8 โรง มีกำลังการกลั่นรวมทั้งสิ้น 1,094,500
บาร์เรลต่อวัน นอกจากนี้ ยังมีโรงแยกก๊าซธรรมชาติ 6 โรง มีขนาดรวม 2,660
ล้านลูกบาศก์ฟุตต่อวัน และโรงแยกก๊าซ ปตท.สพ.สยาม
ซึ่งทำการผลิตก๊าซปิโตรเลียมเหลวเป็นหลักอีก 1 โรง มีขนาด 120 ล้านลูกบาศก์ฟุตต่อวัน
โดยพบว่าในปี 2555 มีการผลิตน้ำมันสำเร็จรูปซึ่งประกอบด้วย น้ำมันดีเซล ก๊าซปิโตรเลียมเหลว
น้ำมันเบนซิน น้ำมันเครื่องบิน น้ำมันเตา และน้ำมันก๊าด เป็นสัดส่วนร้อยละ 46.6 15.6 14.7
12.6 10.3 และ 0.2 ตามลำดับ

[]

การใช้พลังงาน

การใช้พลังงานขั้นสุดท้ายของประเทศไทยในปี 2555 มีปริมาณ 73,316 พันตันเทียบเท่าน้ำมันดิบ
เพิ่มขึ้นจากปี 2554 ร้อยละ 3.9 และคิดเป็นมูลค่าการใช้พลังงานรวม 1,798 พันล้านบาท
โดยมีการใช้พลังงานเชิงพาณิชย์ในสัดส่วนร้อยละ 81.8 ของการใช้พลังงานขั้นสุดท้ายทั้งหมด
ส่วนที่เหลือเป็นการใช้พลังงานหมุนเวียนร้อยละ 7.7 และพลังงานหมุนเวียนดั้งเดิมร้อยละ 10.5

+---------------------------+-------+-------+-------+-------+--------+
| การใช้พลังงานขั้นสุดท้าย        | ปริมาณ |       |       | อ     |        |
|                           |       |       |       | ัตรากา |        |
| จำแนกตามชนิดพลังงาน         | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 2555   |
|                           |       |       | 5^(P) |       | ^(P)   |
+---------------------------+-------+-------+-------+-------+--------+
| การใช้พลังงานขั้นสุดท้าย (รวม)  | 7     | 7     | 7     | 0.4   | 3.9    |
|                           | 0,248 | 0,562 | 3,316 |       |        |
+---------------------------+-------+-------+-------+-------+--------+
| -   พลังงานเชิงพาณิชย์        | 5     | 5     | 5     | 1.1   | 4.4    |
|                           | 6,829 | 7,424 | 9,956 |       |        |
+---------------------------+-------+-------+-------+-------+--------+
| -   น้ำมันสำเร็จรูป           | 3     | 3     | 3     | 3.3   | 6.4    |
|                           | 2,096 | 3,067 | 5,187 |       |        |
+---------------------------+-------+-------+-------+-------+--------+
| -   ไฟฟ้า                  | 1     | 1     | 1     | (0.4) | 9.4    |
|                           | 2,724 | 2,672 | 3,861 |       |        |
+---------------------------+-------+-------+-------+-------+--------+
| -   ถ่านหิน/ลิกไนต์           | 8,240 | 7,201 | 5,794 | (     | (19.5) |
|                           |       |       |       | 12.6) |        |
+---------------------------+-------+-------+-------+-------+--------+
| -   ก๊าซธรรมชาติ            | 3,769 | 4,485 | 5,114 | 19.0  | 14.0   |
+---------------------------+-------+-------+-------+-------+--------+
| -   พลังงานหมุนเวียน         | 4,534 | 4,556 | 5,635 | 0.5   | 23.7   |
+---------------------------+-------+-------+-------+-------+--------+
| -   พลังงานหมุนเวียนดั้งเดิม    | 8,885 | 8,582 | 7,725 | (3.4) | (10.0) |
+---------------------------+-------+-------+-------+-------+--------+

ส่วนการใช้พลังงานขั้นสุดท้ายในแต่ละสาขาเศรษฐกิจ พบว่า โดยรวมมีการใช้พลังงานเพิ่มขึ้น
โดยเป็นการใช้ในอุตสาหกรรมมากที่สุดหรือคิดเป็นร้อยละ 36.7 (เพิ่มขึ้นร้อยละ 8.3)
รองลงมาเป็นการใช้ในสาขาขนส่ง สาขาบ้านอยู่อาศัย สาขาธุรกิจการค้า และสาขาเกษตรกรรม
ร้อยละ 35.8 15.1 7.5 และ 5.2 ตามลำดับ

+---------------------------+-------+-------+-------+-------+--------+
| การใช้พลังงานขั้นสุดท้าย        | ปริมาณ |       |       | อ     |        |
|                           |       |       |       | ัตรากา |        |
| จำแนกตามสาขาเศรษฐกิจ       | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 2555   |
|                           |       |       | 5^(P) |       | ^(P)   |
+---------------------------+-------+-------+-------+-------+--------+
| 1.  สาขาเกษตรกรรม         | 3,499 | 3,686 | 3,790 | 5.3   | 2.8    |
+---------------------------+-------+-------+-------+-------+--------+
| 2.  สาขาอุตสาหกรรม *       | 2     | 2     | 2     | (2.8) | 8.3    |
|                           | 5,571 | 6,910 | 6,910 |       |        |
+---------------------------+-------+-------+-------+-------+--------+
| 3.  สาขาบ้านอยู่อาศัย         | 1     | 1     | 1     | 0.7   | 0.4    |
|                           | 0,963 | 1,040 | 1,083 |       |        |
+---------------------------+-------+-------+-------+-------+--------+
| 4.  สาขาธุรกิจการค้า         | 5,621 | 5,511 | 5,303 | (2.0) | (3.8)  |
+---------------------------+-------+-------+-------+-------+--------+
| 5.  สาขาขนส่ง              | 2     | 2     | 2     | 3.6   | 3.0    |
|                           | 4,594 | 5,469 | 6,230 |       |        |
+---------------------------+-------+-------+-------+-------+--------+
|   รวม                     | 7     | 7     | 7     | 0.4   | 3.9    |
|                           | 0,248 | 0,562 | 3,316 |       |        |
+---------------------------+-------+-------+-------+-------+--------+

* สาขาอุตสาหกรรมประกอบด้วย อุตสาหกรรมการผลิต 26,673 พันตันเทียบเท่าน้ำมันดิบ
เหมืองแร่ 117 พันตันเทียบเท่าน้ำมันดิบ และ ก่อสร้าง 120 พันตันเทียบเท่าน้ำมันดิบ

การใช้เชื้อเพลิงในการผลิตไฟฟ้าในปี 2555 พบว่า มีการใช้เชื้อเพลิงจากก๊าซธรรมชาติร้อยละ
63.8 ของการใช้เชื้อเพลิงในการผลิตไฟฟ้าทั้งหมด รองลงมาเป็นถ่านหิน/ลิกไนต์ ร้อยละ 27.7
น้ำมันเตาและน้ำมันดีเซล ร้อยละ 1.6 ส่วนที่เหลือเป็นพลังงานหมุนเวียนและพลังงานอื่นๆ
คิดเป็นสัดส่วนร้อยละ 6.9

[]

การนำเข้าพลังงาน

ในปี 2555 มีการนำเข้าพลังงานปริมาณ 69,733 พันตันเทียบเท่าน้ำมันดิบ เพิ่มขึ้นจากปี 2554
ร้อยละ 8.2 โดยมีการนำเข้าพลังงานเชิงพาณิชย์ในสัดส่วนร้อยละ 99.9
ของการผลิตพลังงานทั้งหมด พลังงานหมุนเวียนดั้งเดิม ร้อยละ 0.1

+---------------------------+-------+-------+-------+-------+--------+
| การนำเข้าพลังงาน            | ปริมาณ |       |       | อ     |        |
|                           |       |       |       | ัตรากา |        |
|                           | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 25     |
|                           |       |       | 5^(P) |       | 55^(P) |
+---------------------------+-------+-------+-------+-------+--------+
| การนำเข้าพลังงาน (รวม)      | 6     | 6     | 6     | (1.0) | 8.2    |
|                           | 5,113 | 4,473 | 9,733 |       |        |
+---------------------------+-------+-------+-------+-------+--------+
| -   พลังงานเชิงพาณิชย์        | 6     | 6     | 6     | (1.0) | 8.1    |
|                           | 5,052 | 4,394 | 9,638 |       |        |
+---------------------------+-------+-------+-------+-------+--------+
| -   น้ำมันดิบ                | 4     | 3     | 4     | (2.7) | 8.5    |
|                           | 0,734 | 9,637 | 2,992 |       |        |
+---------------------------+-------+-------+-------+-------+--------+
| -   ถ่านหิน                 | 1     | 1     | 1     | (2.5) | 11.9   |
|                           | 0,669 | 0,402 | 1,640 |       |        |
+---------------------------+-------+-------+-------+-------+--------+
| การนำเข้าพลังงาน            | ปริมาณ |       |       | อ     |        |
|                           |       |       |       | ัตรากา |        |
|                           | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 25     |
|                           |       |       | 5^(P) |       | 55^(P) |
+---------------------------+-------+-------+-------+-------+--------+
| -   น้ำมันสำเร็จรูป           | 161   | 2,071 | 2,663 | 1,    | 28.6   |
|                           |       |       |       | 186.3 |        |
+---------------------------+-------+-------+-------+-------+--------+
| -   ก๊าซธรรมชาติ            | 1     | 9,744 | 9,910 | (     | 1.7    |
|                           | 1,385 |       |       | 14.4) |        |
+---------------------------+-------+-------+-------+-------+--------+
| -   คอนเดนเสท             | 1,482 | 1,630 | 1,499 | 10.0  | (8.0)  |
+---------------------------+-------+-------+-------+-------+--------+
| -   ไฟฟ้า                  | 621   | 910   | 934   | 46.5  | 2.6    |
+---------------------------+-------+-------+-------+-------+--------+
| -   พลังงานหมุนเวียนดั้งเดิม *  | 61    | 79    | 95    | 29.5  | 20.3   |
+---------------------------+-------+-------+-------+-------+--------+

* ประกอบด้วย ฟืน และ ถ่าน

การส่งออกพลังงาน

ในปี 2555 มีการส่งออกพลังงานปริมาณ 12,842 พันตันเทียบเท่าน้ำมันดิบ เพิ่มขึ้นจากปี 2554
ร้อยละ 14.7 โดยเป็นการส่งออกพลังงานเชิงพาณิชย์ในสัดส่วนร้อยละ 98.1
ของการผลิตพลังงานทั้งหมด
ส่วนที่เหลือเป็นการส่งออกพลังงานหมุนเวียนดั้งเดิมและเชื้อเพลิงชีวภาพ ร้อยละ 1.9

+---------------------------+-------+-------+-------+-------+--------+
| การส่งออกพลังงาน            | ปริมาณ |       |       | อ     |        |
|                           |       |       |       | ัตรากา |        |
|                           | (พันต  |       |       | รเปลี่ย |        |
|                           | ันเทียบ |       |       | นแปลง |        |
|                           | เท่าน้ำ |       |       |       |        |
|                           | มันดิบ) |       |       | (ร    |        |
|                           |       |       |       | ้อยละ) |        |
+---------------------------+-------+-------+-------+-------+--------+
|                           | 2553  | 2554  | 255   | 2554  | 25     |
|                           |       |       | 5^(P) |       | 55^(P) |
+---------------------------+-------+-------+-------+-------+--------+
| การส่งออกพลังงาน (รวม)      | 1     | 1     | 1     | (7.5) | 14.7   |
|                           | 2,097 | 1,195 | 2,842 |       |        |
+---------------------------+-------+-------+-------+-------+--------+
| -   พลังงานเชิงพาณิชย์        | 1     | 1     | 1     | (8.1) | 13.7   |
|                           | 2,052 | 1,078 | 2,599 |       |        |
+---------------------------+-------+-------+-------+-------+--------+
| -   น้ำมันสำเร็จรูป           | 1     | 9,142 | 1     | (     | 10.6   |
|                           | 0,327 |       | 0,112 | 11.5) |        |
+---------------------------+-------+-------+-------+-------+--------+
| -   น้ำมันดิบ                | 1,471 | 1,637 | 2,125 | 11.3  | 29.8   |
+---------------------------+-------+-------+-------+-------+--------+
| -   ไฟฟ้า                  | 138   | 140   | 127   | 1.4   | (9.3)  |
+---------------------------+-------+-------+-------+-------+--------+
| -   ก๊าซโซลีนธรรมชาติ        | 103   | 155   | 228   | 50.5  | 47.1   |
+---------------------------+-------+-------+-------+-------+--------+
| -   ถ่านหิน                 | 13    | 4     | 7     | (     | 75.0   |
|                           |       |       |       | 69.2) |        |
+---------------------------+-------+-------+-------+-------+--------+
| -   พลังงานหมุนเวียนดั้งเดิม *  | 9     | 13    | 18    | 44.4  | 38.5   |
+---------------------------+-------+-------+-------+-------+--------+
| -   เชื้อเพลิงชีวภาพ **       | 36    | 104   | 225   | 188.9 | 116.3  |
+---------------------------+-------+-------+-------+-------+--------+

* ประกอบด้วย ถ่าน

** ประกอบด้วย เอทานอล ไบโอดีเซล

สถานการณ์การใช้พลังงานทดแทน

จากสถานการณ์ราคาน้ำมันดิบที่เพิ่มสูงขึ้นอย่างรวดเร็ว
ทำให้ประเทศไทยต้องจัดหาพลังงานทดแทนเพื่อใช้ทดแทนน้ำมัน
ซึ่งภาครัฐมีมาตรการและนโยบายที่สนับสนุนให้มีการใช้พลังงานทดแทนเพิ่มขึ้นอย่างต่อเนื่อง
โดยเฉพาะการใช้พลังงานทดแทนที่สามารถผลิตได้จากภายในประเทศ ประกอบด้วย
พลังงานแสงอาทิตย์ พลังงานลม พลังงานน้ำ ชีวมวล ก๊าซชีวภาพ ขยะ เชื้อเพลิงชีวภาพ
(เอทานอล และไบโอดีเซล) โดยในปี 2555 พบว่าการใช้พลังงานทดแทนทั้งสิ้น
7,292พันตันเทียบเท่าน้ำมันดิบ เพิ่มขึ้นจากปี 2554 ร้อยละ 14.3 ทั้งนี้ มีการใช้ในรูปของไฟฟ้า
ความร้อน และ เชื้อเพลิงชีวภาพ (เอทานอล และไบโอดีเซล) ในสัดส่วนร้อยละ 9.9
ของการใช้พลังงานขั้นสุดท้ายทั้งหมด

+----------------------------+-------+-------+-------+----------------+
| การใช้พลังงานทดแทน           | ปริมาณ |       |       | อัต             |
|                            |       |       |       | ราการเปลี่ยนแปลง |
|                            | (พันต  |       |       |                |
|                            | ันเทียบ |       |       | (ร้อยละ)        |
|                            | เท่าน้ำ |       |       |                |
|                            | มันดิบ) |       |       |                |
+----------------------------+-------+-------+-------+----------------+
|                            | 2553  | 2554  | 255   | 2555^(P)       |
|                            |       |       | 5^(P) |                |
+----------------------------+-------+-------+-------+----------------+
| 1. ไฟฟ้า *                  | 304   | 372   | 455   | 22.3           |
|                            |       |       |       |                |
| (แสงอาทิตย์ ลม น้ำ ชีวมวล ขยะ  |       |       |       |                |
| ก๊าซชีวภาพ)                  |       |       |       |                |
+----------------------------+-------+-------+-------+----------------+
| 2. ความร้อน **              | 4,443 | 5,129 | 5,718 | 11.5           |
|                            |       |       |       |                |
| (แสงอาทิตย์ ชีวมวล ขยะ        |       |       |       |                |
| ก๊าซชีวภาพ)                  |       |       |       |                |
+----------------------------+-------+-------+-------+----------------+
| 3. เชื้อเพลิงชีวภาพ            | 804   | 878   | 1,119 | 27.4           |
+----------------------------+-------+-------+-------+----------------+
| -   เอทานอล                | 329   | 331   | 364   | 10.0           |
+----------------------------+-------+-------+-------+----------------+
| -   ไบโอดีเซล               | 475   | 547   | 755   | 38.0           |
+----------------------------+-------+-------+-------+----------------+
| รวม                        | 5,551 | 6,379 | 7,292 | 14.3           |
+----------------------------+-------+-------+-------+----------------+

* ไม่รวมไฟฟ้าที่ผลิตใช้เอง (off grid)

** รวมเชื้อเพลิงที่ใช้ในการผลิตไฟฟ้าใช้เอง (off grid)

(ที่มา: กรมพัฒนาพลังงานทดแทนและอนุรักษ์พลังงาน กระทรวงพลังงาน)

1.  การแข่งขัน

ธุรกิจการนำเข้า จำหน่าย สารเคมีและอุปกรณ์ที่ใช้ในอุตสาหกรรมต่างๆ
มีผู้ประกอบการเป็นจำนวนมาก เนื่องจากสารเคมีที่ใช้ในอุตสาหกรรมต่างๆมีมากมายหลายประเภท
โดยผู้ประกอบการแต่ละรายอาจมีความเชี่ยวชาญ ชำนาญในการจำหน่ายสารเคมี
และอุปกรณ์ในแต่ละกลุ่มอุตสาหกรรมแตกต่างกัน สำหรับบริษัทมีความเชี่ยวชาญ
ชำนาญในการจำหน่ายสารเคมี และอุปกรณ์ที่เกี่ยวข้องกับกลุ่มอุตสาหกรรมโรงกลั่นน้ำมัน
โรงแยกก๊าซ และปิโตรเคมี โดยการแข่งขันในกลุ่มผู้ประกอบการที่จำหน่ายสารเคมี
และอุปกรณ์ที่เกี่ยวข้องกับกลุ่มอุตสาหกรรมโรงกลั่นน้ำมัน โรงแยกก๊าซ และปิโตรเคมี นั้น
ถือว่ามีการแข่งขันไม่รุนแรงมากนัก เมื่อเทียบกับกลุ่มอุตสาหกรรมอื่นๆ
เนื่องจากผู้ประกอบการต้องมีความรู้ความชำนาญเฉพาะทาง รวมทั้งประสบการณ์ของทีมงานขาย
ที่ต้องสามารถแนะนำ เสนอแนะ รวมทั้งให้คำปรึกษา และการบริการหลังการขายที่ดีแก่ลูกค้าได้
ประกอบกับการเข้าสู่ธุรกิจของคู่แข่งรายใหม่อาจทำได้ยาก
เนื่องจากผู้ประกอบการต้องอาศัยความสัมพันธ์ที่ดีกับลูกค้ามาเป็นระยะเวลานาน
และใช้เงินลงทุนสูงเมื่อเทียบกับการจำหน่ายสารเคมี และอุปกรณ์ให้แก่อุตสาหกรรมทั่วไป

การที่จะระบุส่วนแบ่งการตลาดของบริษัทเมื่อเทียบกับกลุ่มอุตสาหกรรมทำได้ยาก
เนื่องจากมีผู้ประกอบการจำหน่ายสารเคมี และอุปกรณ์เพื่อใช้ในโรงงานอุตสาหกรรมต่างๆ
จำนวนมาก โดยมีการจำหน่ายสินค้าเคมีภัณฑ์และอุปกรณ์ที่หลากหลายกันไป
ทำให้ไม่สามารถเปรียบเทียบผู้ประกอบการอื่นที่ดำเนินธุรกิจเหมือนกับบริษัทได้
แต่อย่างไรก็ดีบริษัทมีความพร้อมในการแข่งขันกับผู้ประกอบการรายอื่น
โดยบริษัทมีทีมงานที่มีประสบการณ์ ความชำนาญเฉพาะด้าน ในการจำหน่ายสินค้าเคมีภัณฑ์และอุปกรณ์
สำหรับอุตสาหกรรมพื้นฐานขนาดใหญ่ต่างๆ บริษัทจัดหน่ายสินค้าที่มีคุณภาพ
และมีมาตรฐานระดับชั้นนำของโลก พร้อมกับมีบริการหลังการขายแก่ลูกค้า
ประกอบกับบริษัทมีความสัมพันธ์ที่ดีกับลูกค้าเรื่อยมา
ทำให้บริษัทได้รับความไว้วางใจจากลูกค้าตลอดระยะเวลาที่ผ่านมา

2.  แนวโน้มอุตสาหกรรมและการแข่งขัน

สำนักงานนโยบายและแผนพลังงาน กระทรวงพลังงาน (สนพ.) ประมาณการ
ความต้องการพลังงานของประเทศในช่วงครึ่งปีหลัง และแนวโน้มปี 2555
โดยได้อ้างถึงประมาณการภาวะเศรษฐกิจไทยปี 2555
ของสำนักงานคณะกรรมการพัฒนาการเศรษฐกิจและสังคมแห่งชาติ ที่คาดว่าจะขยายตัวร้อยละ
5.5 - 6.5 มีปัจจัยขับเคลื่อนจากการเร่งตัวของการผลิตภาคอุตสาหกรรม
การฟื้นตัวของการอุปโภคบริโภคและการลงทุนภายในประเทศ
ในขณะที่แรงกดดันต่อภาวะเงินเฟ้อเริ่มผ่อนคลายเนื่องจากราคาน้ำมันมีแนวโน้มลดลงในช่วงครึ่งหลังของปี
2555
แม้ว่าจะยังมีความเสี่ยงเรื่องวิกฤตเศรษฐกิจในยุโรปแต่คาดว่าเศรษฐกิจโลกโดยรวมยังมีแนวโน้มขยายตัวได้ดีอย่างต่อเนื่อง
ซึ่ง สนพ. ได้ประมาณการแนวโน้มความต้องการใช้พลังงานในช่วงครึ่งปีหลังของปี 2555
จะปรับตัวสูงขึ้นตามการขยายตัวของเศรษฐกิจ โดยความต้องการใช้น้ำมันสำเร็จรูปในปี 2555
คาดว่ามีการใช้เพิ่มขึ้นร้อยละ 4.6 โดยการใช้เบนซินคาดว่าเพิ่มขึ้นร้อยละ 1.5
การใช้ดีเซลเพิ่มขึ้นร้อยละ 4.1 เนื่องจากการขยายตัวของเศรษฐกิจในช่วงครึ่งปีหลัง
ประกอบกับภาคอุตสาหกรรมบางชนิดที่ประสบอุทกภัยจะเร่งกำลังการผลิตในช่วงครึ่งปีหลัง
ทำให้ภาคอุตสาหกรรมมีความต้องการใช้น้ำมันมากขึ้น การใช้น้ำมันเตาเพิ่มขึ้นร้อยละ 2.1
และการใช้น้ำมันเครื่องบินเพิ่มขึ้นร้อยละ 3.5
เนื่องจากครึ่งปีหลังการใช้น้ำมันเครื่องบินอาจเพิ่มขึ้นจากครึ่งปีแรกตามการขยายตัวทางเศรษฐกิจ
และภาคการท่องเที่ยวในช่วง High Season

การใช้ LPG ในปี 2555 คาดว่าเพิ่มขึ้นร้อยละ 10.1 โดยสาขาครัวเรือนซึ่งมีสัดส่วนมากที่สุด
มีการใช้เพิ่มขึ้นร้อยละ 14.0 เนื่องจากรัฐบาลได้ตรึงราคาขายปลีกก๊าซ LPG
ภาคครัวเรือนต่อไปจนถึงสิ้นปี 2555 อยู่ที่ 18.13 บาทต่อกิโลกรัมส่งผลให้ภาพรวมการใช้ LPG
ในสาขาครัวเรือนเพิ่มสูงขึ้น การใช้เป็นวัตถุดิบในอุตสาหกรรมปิโตรเคมี เพิ่มขึ้นร้อยละ 4.1
จากความต้องการในอุตสาหกรรมปิโตรเคมีที่ในปีนี้มีแนวโน้มการขยายตัวสูง การใช้ LPG
ในรถยนต์ยังคงมีการใช้อยู่ในระดับสูง โดยจะเพิ่มขึ้น ร้อยละ 18.8 เนื่องจากราคา LPG
ยังคงถูกกว่าราคาน้ำมันเชื้อเพลิง ประกอบกับรัฐบาลให้คงราคาขายปลีกก๊าซ LPG ภาคขนส่งที่
21.13 บาทต่อกิโลกรัม ต่ออีก 3 เดือน (16 พฤษภาคม - 15 สิงหาคม 2555)
ในขณะที่สาขาอุตสาหกรรมมีการใช้ลดลงร้อยละ 12.3
โดยในช่วงครึ่งปีหลังอาจชะลอลงจากครึ่งปีแรกร้อยละ 0.6 และการใช้เป็นพลังงาน (own used)
คาดว่าลดลงร้อยละ 13.3
โดยครึ่งปีหลังอาจชะลอการขยายตัวลงตามแนวทางการส่งเสริมให้ลดการใช้ LPG
เป็นเชื้อเพลิงในโรงกลั่น เพื่อให้มี LPG ออกสู่ระบบมากขึ้น

สำหรับแนวโน้มการแข่งขันของธุรกิจการนำเข้า จำหน่าย สารเคมี และอุปกรณ์
ในอุตสาหกรรมพื้นฐานขนาดใหญ่ อาทิ อุตสาหกรรมโรงกลั่นน้ำมัน อุตสาหกรรมปิโตรเคมี
และโรงไฟฟ้าขนาดใหญ่ เป็นต้น ยังไม่รุนแรงมากนัก ซึ่งสารเคมีที่ใช้เป็นส่วนประกอบ
และอุปกรณ์ต่างๆต้องเป็นสินค้าที่มีมาตรฐานและคุณภาพดี ผู้ประกอบการต้องมีความรู้
ความชำนาญเฉพาะทาง ประกอบกับต้องมีความสัมพันธ์ที่ดีกับลูกค้า
และยังต้องใช้เงินลงทุนสูงมากกว่าเมื่อเทียบกับการจำหน่ายสินค้าเคมีในอุตสาหกรรมทั่วไป
โดยผู้ประกอบการมีแนวโน้มในการแข่งขันเพื่อสร้างมูลค่าเพิ่มให้แก่สินค้าที่จำหน่ายเพิ่มขึ้น
โดยเพิ่มบริการให้คำปรึกษา และแนะนำ ประกอบกับสรรหาผลิตภัณฑ์ใหม่ๆ ที่สามารถช่วยเพิ่มมูลค่า
และลดต้นทุนให้กับลูกค้า เพื่อให้สามารถตอบสนองความต้องการของลูกค้าได้เพิ่มขึ้น

อย่างไรก็ดี
ในการประกอบธุรกิจนำเข้าและจำหน่ายสารเคมีและอุปกรณ์ที่ใช้ในอุตสาหกรรมพื้นฐานขนาดใหญ่
อาจเผชิญอุปสรรคจากปัญหาสิ่งแวดล้อมที่จะกระทบต่อการดำเนินการของโครงการลงทุน
ทำให้ต้องใช้เวลานานขึ้น หรือได้รับการต่อต้านจากชุมชน เช่น เขตนิคมอุตสาหกรรมมาบตาพุด
ซึ่งเป็นเขตอุตสาหกรรมที่สำคัญในกลุ่มธุรกิจโรงกลั่นน้ำมัน และอุตสาหกรรมที่สำคัญของประเทศไทย
ซึ่งจะเป็นปัจจัยที่ส่งผลกระทบต่อบริษัท และคู่แข่งที่เป็นผู้ประกอบการนำเข้า จำหน่าย สารเคมี
และอุปกรณ์ ในกลุ่มธุรกิจโรงกลั่นน้ำมัน และอุตสาหกรรมพื้นฐานต่างๆ

3.  ลักษณะลูกค้าและลูกค้ากลุ่มเป้าหมาย

กลุ่มลูกค้าของบริษัทเป็นผู้ผลิตในอุตสาหกรรมต่างๆ
ที่ต้องการสารเคมีและอุปกรณ์ไปใช้ในกระบวนการผลิต
กลุ่มลูกค้าหลักของบริษัทส่วนใหญ่เป็นผู้ผลิตในอุตสาหกรรมพื้นฐานของประเทศ ได้แก่
โรงแยกก๊าซธรรมชาติ โรงกลั่นน้ำมัน และปิโตรเคมี เป็นต้น
โดยสินค้าและบริการที่บริษัทจำหน่ายสามารถนำไปใช้งานได้หลากหลายชนิด
ขึ้นอยู่กับความต้องการนำไปใช้ของลูกค้า
โดยสามารถแบ่งกลุ่มลูกค้าเป้าหมายตามลักษณะผลิตภัณฑ์และบริการ 4 กลุ่ม ดังนี้

+---------------------------------+------------------------------------+
| กลุ่มผลิตภัณฑ์และบริการ               | ลูกค้าเป้าหมาย                        |
+=================================+====================================+
| 1.                              |                                    |
| ผ                               |                                    |
| ลิตภัณฑ์ในกลุ่มธุรกิจพลังงานและปิโตรเลียม |                                    |
| (Energy and Petroleum)          |                                    |
+---------------------------------+------------------------------------+
| -   ผลิตภัณ                       | หน่วยงานหรือขุดเจาะและผลิตก๊าซธรรมชาติ   |
| ฑ์ในกลุ่มธุรกิจสำรวจและผลิตก๊าซธรรมชาติ | และผลิตภัณฑ์ปิโตรเลียมทั้งในทะเลและบนบก   |
|     โร                          | โรงแยกก๊าซธรรมชาติ โรงกลั่นน้ำมัน        |
| งกลั่นน้ำมันและอุตสาหกรรมปิโตรเคมีต้นน้ำ | ปิโตรเคมี โรงงานผลิตเอทิลีน             |
|     (Offshore Refinery and      | โรงงานผลิตสารอะโรเมติกส์              |
|     Upstream Petrochemicals)    | และผู้รับเหมางานก่อสร้างโรงกลั่นน้ำมัน      |
|                                 | และโรงงานปิโตรเคมีต่างๆ               |
+---------------------------------+------------------------------------+
| - ผลิตภัณฑ์ในกลุ่มธุรกิจสารเคมีเหลว     | โรงกลั่นน้ำมัน ปิโตรเคมี                 |
| โรงไฟฟ้า และสาธารณูปโภค (Liquid   | โรงงานผลิตเม็ดพลาสติก                 |
| Chemicals, Power & Utilities)   | โรงงานผลิตสารอะโรเมติกส์              |
|                                 | โรงงานผลิตสารโอเลฟินส์ โรงไฟฟ้า        |
|                                 | และโรงผลิตน้ำประปา                   |
+---------------------------------+------------------------------------+
| 2. ผลิตภัณฑ์ในกลุ่มอุตสาหกรรม         |                                    |
| (Industrial)                    |                                    |
+---------------------------------+------------------------------------+
| -   ผลิตภัณฑ์ใ                     | โรงงานผลิตเคมีภัณฑ์ขั้นกลางที่ผลิตสา        |
| นกลุ่มอุตสาหกรรมเคมีภัณฑ์และตัวทำละลาย | รเคมีสำหรับโรงงานอุตสาหกรรมต่อเนื่องต่างๆ |
|     (Chemicals & Solvent        | เช่น โรงงานผลิตแชมพูสระผม น้ำยาปรับผ้านุ่ม |
|     Products)                   | น้ำยาทำความสะอาด อุตสาหกรรมสี ซีเมนต์   |
|                                 | หมึกพิมพ์ เป็นต้น                       |
+---------------------------------+------------------------------------+
| -   ผลิตภัณฑ์ในกล                  | โรงผสมน้ำมันหล่อลื่น                    |
| ุ่มอุตสาหกรรมน้ำมันหล่อลื่นและสารเติมแต่ง | และโรงงานผลิตไบโอดีเซล               |
|     (Base oil and Additives)    |                                    |
+---------------------------------+------------------------------------+
| -   ผลิตภัณฑ์ใ                     | โรงงานอุตสาหกรรมทุกประเภท            |
| นกลุ่มอุตสาหกรรมการจัดการของเสียต่างๆ |                                    |
|     ของโรงงาน (Emission & Waste |                                    |
|     management)                 |                                    |
+---------------------------------+------------------------------------+
|   3. ผลิตภัณฑ์อื่นๆ ได้แก่ สินค้าประเภท  | โรงงานผลิต Glycerin บริสุทธิ์           |
|   Crude Glycerin                | ในต่างประเทศ                        |
|   และการขายสินค้าอื่นๆ              |                                    |
+---------------------------------+------------------------------------+
|   4. การให้บริการ ให้คำปรึกษา       | กลุ่มโรงกลั่นน้ำมัน ปิโตรเคมี พลังงานทดแทน  |
|   ประสานงาน ของบริษัทต่างๆ         | พลังงานทางเลือก                      |
|   สำหรับงานออกแบบกระบวนการผลิต    |                                    |
+---------------------------------+------------------------------------+

ในปี 2553-2555 บริษัทมีสัดส่วนรายได้จากการขายให้แก่ลูกค้ารายใหญ่ 10 รายแรก
เท่ากับร้อยละ 69.01 ร้อยละ 71.70 และร้อยละ 66.43 ต่อรายได้จากการขายรวม ตามลำดับ
โดยลูกค้ารายใหญ่ที่มีสัดส่วนเกินร้อยละ 10 มีจำนวน 2 ราย
ซึ่งเป็นบริษัทผู้ผลิตขนาดใหญ่ในอุตสาหกรรมน้ำมัน ก๊าซธรรมชาติ และปิโตรเคมี
ที่มีความสัมพันธ์ที่ดีกับบริษัท และมีการติดต่อกับบริษัทมาเป็นเวลาต่อเนื่องนานกว่า 10 ปี
สินค้าของบริษัทเป็นที่ต้องการและมีความจำเป็นที่ลูกค้าต้องใช้ในกระบวนการผลิตอย่างต่อเนื่อง
ทั้งนี้ในปี 2553-2555 บริษัทไม่มีรายได้จากการขายสินค้าให้แก่ลูกค้ารายใดรายหนึ่งเกินกว่าร้อยละ
30 ของรายได้จากการขายรวมของบริษัท

บริษัทมีความสัมพันธ์ที่ดีกับลูกค้ามาโดยตลอด โดยมีการแสวงหาผลิตภัณฑ์ใหม่ๆอย่างต่อเนื่อง
เพื่อสนองความต้องการแก่ลูกค้า ซึ่งนอกเหนือจากการขายสินค้าและอุปกรณ์ประเภทต่างๆแล้ว
บริษัทยังให้คำปรึกษาที่เกี่ยวข้องและให้บริการหลังการขายแก่ลูกค้า
และให้ความสำคัญกับการส่งมอบสินค้าให้แก่ลูกค้าตรงตามกำหนด
ตลอดจนมุ่งมั่นที่จะปรับปรุงกระบวนการทำงานอย่างต่อเนื่อง
โดยบริษัทมีการประเมินความพึงพอใจของลูกค้าต่อการให้บริการของบริษัทอย่างสม่ำเสมอเพื่อนำมาปรับปรุงการดำเนินงาน
อีกทั้งยังให้คำแนะนำและวางแผนร่วมกับลูกค้าเพื่อเพิ่มประสิทธิภาพของการให้บริการ
ตลอดจนมีการปฏิบัติตามเงื่อนไข กฎเกณฑ์ ข้อกำหนดของลูกค้าอย่างครบถ้วน
ทำให้บริษัทได้รับความไว้วางใจจากลูกค้าด้วยดีมาโดยตลอด

1.  กลยุทธ์การแข่งขัน

บริษัทมีประสบการณ์ และความเชี่ยวชาญในการจัดจำหน่ายสินค้าเคมีภัณฑ์
และอุปกรณ์ที่เกี่ยวข้องกับอุตสาหกรรมต่างๆ ซึ่งส่วนใหญ่เป็นอุตสาหกรรมขนาดใหญ่ของประเทศ
ตลอดระยะเวลาของการดำเนินธุรกิจมาเป็นเวลากว่า 17 ปี
บริษัทได้มีการพัฒนาและเพิ่มประเภทของสินค้าที่จัดจำหน่ายเพื่อตอบสนองความต้องการที่เพิ่มขึ้นและหลากหลายของลูกค้าได้อย่างมีประสิทธิภาพ
และยังก่อให้เกิดความสัมพันธ์ที่ดีกับลูกค้ามาโดยตลอด
ดังนั้นบริษัทจึงได้วางกลยุทธ์ในการแข่งขันโดยมุ่งเน้นการสร้างความพึงพอใจให้แก่ลูกค้าในระยะยาว
โดยกลยุทธ์การแข่งขันทางการตลาดของบริษัท เป็นดังนี้

-   จำหน่ายสินค้าที่มีคุณภาพ
    โดยการจัดหาสินค้าให้ตรงตามที่ลูกค้ากำหนดทั้งด้านปริมาณและคุณภาพโดยเน้นการจำหน่ายผลิตภัณฑ์ที่มีคุณภาพและมาตรฐานจากผู้ผลิตชั้นนำที่มีชื่อเสียงของโลก
    และมีเอกสารรับรองผลิตภัณฑ์ (COA) จากแหล่งผู้ผลิตสินค้า
    รวมทั้งมีการตรวจสอบและควบคุมคุณภาพสินค้าให้เป็นไปตามมาตรฐานและข้อกำหนดของลูกค้าด้วยทีมงานของบริษัทและผู้ตรวจสอบคุณภาพจากภายนอก
    (Surveyor) เพื่อให้ได้สินค้าที่ตรงตามมาตรฐานที่ได้กำหนดไว้อย่างเคร่งครัด
    ทำให้บริษัทสามารถรับประกันในคุณภาพและมาตรฐานของสินค้าที่จัดจำหน่ายได้

-   สร้างความพึงพอใจให้กับลูกค้าทั้งในด้านคุณภาพของสินค้าและการให้บริการ
    โดยบริษัทมีการศึกษาแนวโน้มตลาดของผลิตภัณฑ์อย่างต่อเนื่อง
    เพื่อค้นหาและคัดเลือกผลิตภัณฑ์ใหม่ๆที่ตรงกับความต้องการของลูกค้าในแต่ละกลุ่มอุตสาหกรรม
    อีกทั้งมีการติดต่อ สร้างความสัมพันธ์ที่ดี และดูแลลูกค้าอย่างต่อเนื่อง
    เพื่อสามารถเสนอผลิตภัณฑ์ได้ตรงกับความต้องการและกำหนดเวลาของลูกค้า
    รวมทั้งมีกระบวนการดูแลลูกค้าหลังการขาย
    เพื่อจะได้ทราบถึงปัญหาและดำเนินการแก้ไขและป้องกันไม่ให้เกิดซ้ำ
    อันจะสร้างความพึงพอใจอย่างยั่งยืนให้แก่ลูกค้าในระยะยาวได้

-   ให้ความสำคัญกับการส่งมอบสินค้าได้ครบถ้วนและทันตามกำหนดเวลาของลูกค้า
    รวมทั้งเน้นในเรื่องความปลอดภัยในการจัดส่งสินค้า
    โดยบริษัทได้ว่าจ้างบริษัทผู้ชำนาญการด้านการขนส่งที่ได้มาตรฐาน
    เป็นผู้ดำเนินการจัดส่งสินค้าให้แก่ลูกค้า
    เพื่อให้เกิดประสิทธิภาพในการดำเนินงานและยังเป็นการลดความเสี่ยงจากปัญหาต่างๆที่อาจเกิดขึ้นจากการขนส่งสินค้า
    เช่น ความเสียหายจากอุบัติเหตุ
    รวมทั้งลดต้นทุนในการจัดหารถบรรทุกให้เพียงพอรองรับกับปริมาณการขนส่ง
    และลดภาระในการดูแลและบริหารบุคลากรด้านการขนส่ง

-   กำหนดราคาขายให้มีความเหมาะสม
    และยืดหยุ่นตามภาวะราคาตลาดของสินค้าในแต่ละประเภท
    เนื่องจากสินค้าเคมีภัณฑ์ของบริษัทส่วนใหญ่เป็นผลผลิตมาจากกระบวนการกลั่นน้ำมันดิบ
    และการผลิต ปิโตรเคมีต่างๆ
    ซึ่งกลไกราคาของผลิตภัณฑ์จะถูกกำหนดและผันแปรไปตามภาวะราคาน้ำมันและปิโตรเคมี
    ดังนั้นการกำหนดราคาขายสินค้าจะต้องมีความยืดหยุ่น เหมาะสม
    และสามารถแข่งขันในตลาดได้
    ขณะเดียวกันก็ต้องรักษาอัตรากำไรขั้นต้นที่เพียงพอรองรับต่อค่าใช้จ่ายในการขาย
    บริหารและการดำเนินงานต่างๆได้
    บริษัทได้มีการติดตามราคาสินค้าที่เกี่ยวข้องในตลาดโลกอย่างสม่ำเสมอ
    เพื่อที่จะกำหนดราคาขายได้อย่างเหมาะสมและสอดคล้องกับภาวะตลาดได้อย่างมีประสิทธิภาพ
    ทั้งนี้การกำหนดราคาขายหรืออัตรากำไรขั้นต้นจะพิจารณาจากคุณสมบัติและความสามารถในการแข่งขันของสินค้าในแต่ละกลุ่มผลิตภัณฑ์

-   เน้นการขายตรงไปยังลูกค้าในกลุ่มอุตสาหกรรมหลักในปริมาณการขายจำนวนมากและต่อเนื่อง
    โดยทีมงานการขายของบริษัทที่มีความรู้และประสบการณ์เกี่ยวกับผลิตภัณฑ์
    ซึ่งจะทำหน้าที่ติดต่อและให้ข้อมูลรายละเอียดเกี่ยวกับผลิตภัณฑ์ได้ตรงกับความต้องการของลูกค้า
    รวมทั้งให้คำปรึกษาและดูแลหลังการขายได้เป็นอย่างดี ซึ่งจะช่วยสร้างความพึงพอใจ
    และเพิ่มยอดขายให้กับบริษัท
    รวมทั้งสร้างภาพลักษณ์ที่ดีให้กับบริษัทถึงความเป็นผู้มีประสบการณ์ความชำนาญในธุรกิจเป็นอย่างดี

    1.  นโยบายการกำหนดราคา

บริษัทมีนโยบายกำหนดราคาขายสินค้าจากราคาต้นทุนสินค้าบวกอัตรากำไร (Cost plus
pricing) โดยราคาขายจะมีความยืดหยุ่นตามราคาตลาดของสินค้าแต่ละประเภท
สินค้าเคมีภัณฑ์ที่บริษัทจัดจำหน่ายส่วนใหญ่เป็นผลผลิตมาจากกระบวนการกลั่นน้ำมันดิบ
และการผลิตปิโตรเคมีต่างๆ
ซึ่งกลไกราคาของผลิตภัณฑ์หรือต้นทุนสินค้าของบริษัทจะถูกกำหนดและผันแปรไปตามภาวะราคาน้ำมันและปิโตรเคมี
ดังนั้นการกำหนดราคาขายสินค้าของบริษัทจะต้องมีความยืดหยุ่นและเหมาะสมตามลักษณะของแต่ละสินค้า
กลุ่มลูกค้าเป้าหมาย ปริมาณและมูลค่าการสั่งซื้อ รวมทั้งต้องสามารถแข่งขันกับคู่แข่งขันในตลาดได้
และในขณะเดียวกันก็ต้องรักษาอัตรากำไรขั้นต้นที่เพียงพอรองรับต่อค่าใช้จ่ายในการขาย
บริหารและการดำเนินงานต่างๆได้

2.  การจำหน่ายและช่องทางการจำหน่าย

บริษัทจำหน่ายสินค้าในประเทศเกือบทั้งหมด (ประมาณร้อยละ 95 ของยอดขายรวม)
โดยทีมงานขายของบริษัทจำนวน 13 คน ประจำทั้งที่สำนักงานใหญ่ในกรุงเทพฯ
และที่สำนักงานสาขาในจังหวัดระยอง
ทีมงานขายจะแบ่งความรับผิดชอบดูแลการขายแยกเป็นแต่ละกลุ่มผลิตภัณฑ์ โดยจะทำหน้าที่ติดต่อ
ดูแลความต้องการ และนำเสนอสินค้าให้แก่ลูกค้าโดยตรง
รวมทั้งติดต่อประสานงานกับผู้ผลิตหรือคู่ค้าอย่างต่อเนื่อง
เพื่อให้ทราบถึงปริมาณความต้องการล่วงหน้าของลูกค้า และทราบถึงรายละเอียดของผลิตภัณฑ์
แนวโน้มของปริมาณและราคาสินค้าในตลาดของผู้ผลิต
เพื่อประโยชน์ในการวางแผนการขายและการกำหนดราคาสินค้าได้อย่างมีประสิทธิภาพ

สินค้าที่บริษัทจัดจำหน่ายส่วนใหญ่ได้รับคำสั่งซื้อล่วงหน้ามาจากลูกค้า
โดยมีระยะเวลาเพื่อเตรียมการในการจัดซื้อและจัดส่งให้แก่ลูกค้าตามกำหนดเวลาที่ได้ตกลงกัน
ซึ่งส่วนใหญ่ลูกค้าจะกำหนดความต้องการ มาตรฐานของสินค้า
แหล่งที่มาหรือผู้ผลิตสินค้าให้แก่บริษัททราบ เพื่อให้บริษัทเสนอสินค้าได้ตรงกับความต้องการของลูกค้า
รวมทั้งเสนอราคา และเงื่อนไขการขายต่างๆในลักษณะของการประมูล
โดยสินค้าที่จัดจำหน่ายส่วนใหญ่เป็นสินค้าที่มาจากผู้ผลิตที่ลูกค้าให้ความไว้วางใจ
และเป็นไปตามมาตรฐานที่ใช้ในกระบวนการผลิตของลูกค้า
จึงมีความจำเป็นที่ลูกค้าต้องใช้อย่างต่อเนื่อง

1.  การจัดหาผลิตภัณฑ์หรือบริการ

สินค้าที่บริษัทจำหน่ายส่วนใหญ่สั่งซื้อจากผู้ผลิตหลายรายในต่างประเทศ
ซึ่งส่วนใหญ่เป็นผู้ผลิตสินค้าเคมีภัณฑ์และอุปกรณ์ชั้นนำที่เกี่ยวข้องในอุตสาหกรรมกลั่นน้ำมัน
และปิโตรเคมีระดับโลก
โดยบริษัทมีนโยบายมุ่งเน้นการจัดจำหน่ายและเป็นตัวแทนจำหน่ายสินค้าที่มีคุณภาพและมาตรฐานตรงกับความต้องการของลูกค้า
และมีขั้นตอนการแสวงหาและคัดเลือกสินค้าที่มีคุณภาพ มาตรฐาน มีใบรับรองผลิตภัณฑ์
แหล่งที่มาและรายละเอียดของผลิตภัณฑ์อย่างชัดเจน เช่น ประเภทสารเคมี ส่วนผสมของสารเคมี
การแก้ไข และป้องกันอันตรายจากสารเคมี เป็นต้น
โดยบริษัทคู่ค้าที่เป็นผู้จำหน่ายสินค้าให้กับบริษัทจะต้องได้รับการขึ้นทะเบียนกับบริษัท
ซึ่งบริษัทมีการประเมินผล และทบทวนรายชื่อคู่ค้าดังกล่าวเป็นประจำอย่างสม่ำเสมอ
เพื่อให้การดำเนินการมีประสิทธิภาพและสร้างความมั่นใจต่อผลิตภัณฑ์ที่จัดจำหน่าย

ในการสั่งซื้อสินค้าเพื่อมาจำหน่ายต่อให้แก่ลูกค้านั้น
บริษัทมีการวางแผนการสั่งซื้อล่วงหน้าในปริมาณที่เหมาะสม โดยพิจารณาจากแนวโน้มของตลาด
ความต้องการของลูกค้าในแต่ละช่วงเวลา รวมทั้งปริมาณสินค้าคงคลัง
เพื่อจะได้จัดเตรียมสินค้าให้เพียงพอต่อการจำหน่าย
ลดความสูญเสียจากการเสียโอกาสเนื่องจากขาดแคลนสินค้าคงคลัง
หรือไม่สามารถจัดหาสินค้าได้ทันและเพียงพอกับความต้องการของลูกค้า
ในขณะเดียวกันก็ต้องควบคุมปริมาณสินค้าคงคลังให้อยู่ในระดับที่เหมาะสม
และไม่ให้มีสินค้าค้างในคลังนานเกินไปจนเป็นภาระแก่บริษัท

บริษัทเป็นผู้จำหน่ายและเป็นตัวแทนจำหน่ายสินค้าในแต่ละกลุ่มผลิตภัณฑ์ให้แก่ผู้ผลิตสินค้า ดังนี้

+-------------------------------+--------------------------------------+
| กลุ่มผลิตภัณฑ์และบริการ             | ผู้ผลิต/จำหน่ายสินค้า                      |
+===============================+======================================+
| 1.                            |                                      |
| ผลิต                           |                                      |
| ภัณฑ์ในกลุ่มธุรกิจพลังงานและปิโตรเลียม |                                      |
| (Energy and Petroleum)        |                                      |
+-------------------------------+--------------------------------------+
| -   ผลิตภัณฑ์ใ                   | -   UOP LLC                          |
| นกลุ่มธุรกิจสำรวจและผลิตก๊าซธรรมชาติ |                                      |
|     โรงก                      | -   PALL Corporation Filtration and  |
| ลั่นน้ำมันและอุตสาหกรรมปิโตรเคมีต้นน้ำ |     Separations (Thailand) Ltd.      |
|     (Offshore Refinery and    |                                      |
|     Upstream Petrochemicals)  | -   INEOS Oxide                      |
|                               |                                      |
|                               | -   Nikki Universal Co., Ltd.        |
+-------------------------------+--------------------------------------+
| - ผลิตภัณฑ์ในกลุ่มธุรกิจสารเคมีเหลว   | -   UOP LLC                          |
| โรงไฟฟ้า และสาธารณูปโภค (Liquid |                                      |
| Chemicals, Power & Utilities) | -   Nippon Ketjen Co.,Ltd.           |
|                               |                                      |
|                               | -   Albemarle Asia Pacific           |
|                               |                                      |
|                               | -   Dorf Ketal Chemicals             |
|                               |                                      |
|                               | -   PALL Corporation Filtration and  |
|                               |     Separations                      |
|                               |                                      |
|                               | -   Brüel & Kjær Vibro A/S           |
|                               |                                      |
|                               | -   Munters                          |
+-------------------------------+--------------------------------------+
| 2. ผลิตภัณฑ์ในกลุ่มอุตสาหกรรม       |                                      |
| (Industrial)                  |                                      |
+-------------------------------+--------------------------------------+
| -   ผลิตภัณฑ์ในก                 | -   บริษัท ทีโอซีไกลคอล จำกัด             |
| ลุ่มอุตสาหกรรมเคมีภัณฑ์และตัวทำละลาย |                                      |
|     (Chemicals & Solvent      | -   INEOS Oxide                      |
|     Products)                 |                                      |
|                               | -   บริษัท บางจากไบโอฟูเอล จำกัด         |
+-------------------------------+--------------------------------------+
| -   ผลิตภัณฑ์ในกลุ่มอ              | -   Neste Oil (Suisse) S.A.          |
| ุตสาหกรรมน้ำมันหล่อลื่นและสารเติมแต่ง |                                      |
|     (Base oil and Additives)  | -   Daelim Corporation               |
|                               |                                      |
|                               | -   Clariant Chemical                |
+-------------------------------+--------------------------------------+
| -   ผลิตภัณฑ์ในก                 | -   Donau Carbon                     |
| ลุ่มอุตสาหกรรมการจัดการของเสียต่างๆ |                                      |
|     ของโรงงาน (Emission &     | -   Nikkei Universal                 |
|     Waste management)         |                                      |
+-------------------------------+--------------------------------------+
|   3. ผลิตภัณฑ์อื่นๆ ได้แก่           | -   บริษัท บางจากไบโอฟูเอล จำกัด         |
|   สินค้าประเภท Crude Glycerin   |                                      |
|   และการขายสินค้าอื่นๆ            |                                      |
+-------------------------------+--------------------------------------+
|   4. การให้บริการ ให้คำปรึกษา     | -   UOP LLC                          |
|   ประสานงานของบริษัทต่างๆ        |                                      |
|   สำหรับงานออกแบบกระบวนการผลิต  | -   Vogelbusch GmbH                  |
+-------------------------------+--------------------------------------+

ในปี 2553-2555 บริษัทมียอดสั่งซื้อสินค้าจากผู้ผลิตรายใหญ่ 10 รายแรก เท่ากับร้อยละ 92.00
ร้อยละ 92.85 และร้อยละ 91.85 ของยอดมูลค่าการสั่งซื้อสินค้ารวม ตามลำดับ
โดยในแต่ละปีมีการสั่งซื้อสินค้าจากผู้ผลิตรายใหญ่ที่มีสัดส่วนเกินกว่าร้อยละ 10 จำนวน 2-3 ราย
ซึ่งผู้ผลิตดังกล่าวมีความสัมพันธ์ที่ดีกับบริษัทต่อเนื่องมาเป็นเวลานาน
และบริษัทได้รับความไว้วางใจให้ต่ออายุสัญญาตัวแทนจำหน่ายกับบริษัทดังกล่าวมาโดยตลอด โดยในปี
2553-2555 บริษัทมีการสั่งซื้อจากผู้ผลิตรายใหญ่รายหนึ่งในสัดส่วนที่เกินกว่าร้อยละ 30

สรุปสาระสำคัญของสัญญาแต่งตั้งให้บริษัทเป็นตัวแทนจำหน่ายสินค้าที่สำคัญ

+--------------+---------------+-------+------------------------------+
| คู่สัญญาของบริษัท | ผล            | อา    | เงื่อนไขที่สำคัญ                  |
|              | ิตภัณฑ์ที่จัดจำหน่าย | ยุสัญญา |                              |
+==============+===============+=======+==============================+
| 1.  UOP LLC  | สินค้า          | 2 ปี   | -   เป็นต                     |
|     (“UOP”)  | ประเภทต่างๆ    |       | ัวแทนจำหน่ายสินค้า(Non-Exclusive |
|              | ของ UOP       | (1    |     right) ให้แก่ UOP          |
|              | ที่ใช้ในอุตสาหก   | ม.ค   |     ในประเทศไทย              |
|              | รรมโรงกลั่นน้ำมัน | .54-1 |                              |
|              | โรง           | ม.    | -                            |
|              | แยกก๊าซธรรมชาติ | ค.56) |   เมื่อครบกำหนดระยะเวลาตามสัญญา |
|              | โรงงานปิโตรเคมี |       |     สัญญาจะหมดอายุลงโดยอัตโนมัติ  |
|              | แล            |       |                              |
|              | ะโรงงานอุตสาหก |       | การต่อสัญญาใหม่แต่ละครั้งต้องตกลงร่ว |
|              | รรมประเภทต่างๆ |       | มกันระหว่างคู่สัญญาเป็นลายลักษณ์อักษร |
|              | โดยสินค        |       |                              |
|              | ้าส่วนใหญ่เป็นผลิต |       |                              |
|              | ภัณฑ์ในกลุ่มสารดูด |       |                              |
|              | ความชื้นและไส้กร |       |                              |
|              | องที่ใช้ในโรงกลั่น |       |                              |
|              | ผลิตภัณฑ์สารเคมี  |       |                              |
|              | ตัวเร่งปฏิกิร     |       |                              |
|              | ิยาที่ใช้ในโรงกลั่น |       |                              |
|              | และ           |       |                              |
|              | โรงงานโพลิเมอร์ |       |                              |
+--------------+---------------+-------+------------------------------+
| 2.  บจก. พอล | -   สินค้า      | 2 ปี   | -   เป็นตัวแทนจำหน่ายสินค้าแต่เพ   |
|              |     Upstream  |       | ียงผู้เดียวในประเทศไทย(Exclusive |
|    คอร์ปอเรชั่น |               | (10   |     right)                   |
|     ฟิลเทรชั่น  | ที่ใช้ในการสำรวจ | มี.ค.  |     สำหรับการจำหน่ายสินค้า       |
|     แอนด์     |     ผลิต       | 54-10 |     Upstream ที่ใช้ในการสำรวจ   |
|              |     น้ำมัน      | มี.    |     ผลิต น้ำมันและก๊าซธรรมชาติ    |
|   เซพพะเรชั่นส์ | และก๊าซธรรมชาติ | ค.56) |     โรงกลั่นน้ำมัน               |
|              |               |       |     โรงงานผลิตโอเลฟินส์         |
|  (ประเทศไทย) |    โรงกลั่นน้ำมัน |       |     ให้แก่บริษัทต่างๆ ที่มี บมจ.     |
|     (“PALL”) |     โรง       |       |     ปตท. เป็นผู้ถือหุ้นใหญ่ ได้แก่    |
|              | งานผลิตโอเลฟินส์ |       |     บมจ. ปตท.                |
|              |     โดยสินค    |       |     สำรวจและผลิตปิโตรเลียม บมจ. |
|              | ้าส่วนใหญ่เป็นผลิต |       |     ปตท.เคมิคอล บมจ.ปตท.      |
|              | ภัณฑ์ในกลุ่มสารดูด |       |     อะโรเมติกส์และ การกลั่น บมจ. |
|              | ความชื้นและไส้กร |       |     ไทยออยล์ และบมจ.          |
|              | องที่ใช้ในโรงกลั่น |       |     บางจากปิโตรเลียม บมจ.      |
|              |               |       |     ไออาร์พีซี                  |
|              |               |       |     จำหน่ายสินค้าให้แก่บริษัทอื่นๆ    |
|              |               |       |     ที่ดำเนินธุรกิจโรงกลั่นน้ำมัน     |
|              |               |       |     การจำห                   |
|              |               |       | น่ายสินค้าให้แก่โรงงานผลิตเอทธานอล |
|              |               |       |     และโรงงานผลิตไบโอดีเซล     |
+--------------+---------------+-------+------------------------------+
|              |               |       | - เมื่อครบกำหนดระยะเวลาตามสัญญา |
|              |               |       | สัญญาจะต่ออายุไปอีก 12           |
|              |               |       | เดือนตามเงื่อนไขที่ระบุในสัญญาเดิม   |
|              |               |       | เว้นแต่ PALL                   |
|              |               |       | เลือกที่จะไ                     |
|              |               |       | ม่ขยายระยะเวลาหรือต่ออายุตามสัญญา |
|              |               |       | โดยในกรณีดังกล่าว PALL          |
|              |               |       | จะส่งหนังสือเป็นลายลักษณ์อักษร      |
|              |               |       | มายังบริษัทเป็นการล่วงหน้าไม่น้อยกว่า |
|              |               |       | 2                            |
|              |               |       | เ                            |
|              |               |       | ดือนก่อนระยะเวลาสิ้นสุดของสัญญาเดิม |
|              |               |       | หรือระยะเวลาที่เคยได้ต่อสัญญา      |
|              |               |       | (แล้วแต่กรณี)                   |
+--------------+---------------+-------+------------------------------+
|              | -             | 2 ปี   | -   เ                        |
|              |  สินค้าที่เกี่ยวข้อง |       | ป็นตัวแทนจำหน่ายสินค้าแต่เพียงผู้เดียว |
|              | กับระบบการกรอง |       |     (Exclusive right)        |
|              |               |       |     ในประเทศไทย              |
|              |  (Filtration) |       |                              |
|              |               |       | -                            |
|              |   และอุปกรณ์เพื่อ |       |   เมื่อครบกำหนดระยะเวลาตามสัญญา |
|              | แยกของเหลว/ขอ |       |     สัญญาจะต่ออายุไปอีก 12       |
|              | งแข็งออกจากก๊าซ |       |                              |
|              |               |       |   เดือนตามเงื่อนไขที่ระบุในสัญญาเดิม |
|              |   และแยกของเห |       |     เว้นแต่ PALL               |
|              | ลวออกจากของเห |       |     เลือกที่จะไ                 |
|              | ลว(Coalescer) |       | ม่ขยายระยะเวลาหรือต่ออายุตามสัญญา |
|              |               |       |     โดยในกรณีดังกล่าว PALL      |
|              |  ที่ใช้ในโรงไฟฟ้า |       |     จะส่งหนังสือเป็นลายลักษณ์อักษร  |
|              |               |       | มายังบริษัทเป็นการล่วงหน้าไม่น้อยกว่า |
|              |               |       |     2                        |
|              |               |       |     เดือนก่อนระยะเวลาสิ้นสุดของสัญ |
|              |               |       | ญาเดิมหรือระยะเวลาที่เคยได้ต่อสัญญา |
|              |               |       |     (แล้วแต่กรณี)               |
+--------------+---------------+-------+------------------------------+
| 3.  บจก.     | ผลิตภัณฑ์เคมี     | 1 ปี   | -   เป็นสัญญาจัดหาผลิตภัณฑ์เคมี     |
|              | และตัวทำละลาย  |       |     และตัวทำละลาย ได้แก่ Mono   |
|   ทีโอซีไกลคอล |               | (1    |     Ethylene Glycol(MEG) และ |
|              |               | ม     |     Di Ethylene Glycol(DEG)  |
|              |               | .ค.56 |     โดยผู้ขายต้องมีการส่งมอบสินค้า  |
|              |               | -30   | ให้แก่ผู้ซื้อในจำนวนที่ตกลงกันตามสัญญา |
|              |               | ธ.    |                              |
|              |               | ค.56) | -                            |
|              |               |       |   เมื่อครบกำหนดระยะเวลาตามสัญญา |
|              |               |       |     การต่อสัญญาจะมีการเจรจาระ   |
|              |               |       | หว่างคู่สัญญาเพื่อต่ออายุสัญญาต่อไปทุกๆ |
|              |               |       |     1 ปี                      |
+--------------+---------------+-------+------------------------------+
| 4.  Dorf     | สินค้าเคมีที่ใ     | 1 ปี   | -   เป็นต                     |
|     Ketal    | ช้ในโรงกลั่นน้ำมัน |       | ัวแทนจำหน่ายสินค้า(Non-Exclusive |
|     C        | และอุตสาหกรรม  | (13   |     right) ให้แก่ DK           |
| hemicals (l) | ปิโตรเคมี       | มี.ค.  |     ในประเทศไทย              |
|     Pv       |               | 55-13 |                              |
| t.Ltd.(“DK”) |               | มี.    | -                            |
|              |               | ค.56) |   เมื่อครบกำหนดระยะเวลาตามสัญญา |
|              |               |       |     การต่อสัญญาจะมีการเจรจาระ   |
|              |               |       | หว่างคู่สัญญาเพื่อต่ออายุสัญญาต่อไปทุกๆ |
|              |               |       |     1 ปี                      |
+--------------+---------------+-------+------------------------------+

  4.1.4 ผลกระทบต่อสิ่งแวดล้อม

สิ่งแวดล้อมเป็นประเด็นหลัก ที่บริษัทให้ความสนใจอย่างมาก
และมีนโยบายชัดเจนในการทำธุรกิจที่ไม่ก่อให้เกิดผลกระทบต่อสิ่งแวดล้อม
ทั้งนี้สารเคมีที่บริษัทจำหน่ายได้มีการควบคุมคุณภาพตลอดทุกขั้นตอน ตั้งแต่ การผลิต
ภาชนะในการบรรจุ และการรั่วไหลระหว่างการขนส่ง โดยบริษัทได้ดำเนินการตามมาตรฐาน
ISO9001-2008 อย่างจริงจัง และมีการกำหนดแผนฉุกเฉิน
และผู้รับผิดชอบแผนฉุกเฉินเพื่อเป็นมาตรการรองรับหากเกิดเหตุการณ์สุดวิสัยขึ้น

บริษัทได้มองเห็นโอกาสในการทำธุรกิจด้านสิ่งแวดล้อม ในปี 2554 จึงได้จัดตั้งหน่วยงานขาย
(Industrial #3) มาดูแลสินค้าและบริการที่เกี่ยวข้องกับสิ่งแวดล้อมทั้งทางอากาศ
และทางน้ำสำหรับโรงงานอุตสาหกรรมทุกประเภท
ในส่วนของโครงการผลิตก๊าซชีวภาพอัดความดันสูงสำหรับยานยนต์
เป็นโครงการที่จะช่วยลดปัญหาของเสียจากฟาร์มสุกรอย่างมีนัยยะสำคัญทั้งทางอากาศและน้ำ
เป็นโครงการที่ส่งผลดีต่อชุมชมและพื้นที่ใกล้เคียงเป็นอย่างยิ่ง

4.1.5 งานที่ยังไม่ได้ส่งมอบ

ณ สิ้นปี 2555 บริษัทได้รับคำสั่งซื้อสินค้าล่วงหน้า แต่ยังไม่ได้ส่งมอบเป็นมูลค่าประมาณ 214
ล้านบาท โดยจะทยอยส่งมอบให้ลูกค้าภายใน 6 เดือน
และยังมีงานที่กำลังเจรจาต่อรองกับลูกค้าอีกเป็นปริมาณมาก
โดยน่าจะได้รับคำสั่งซื้ออย่างต่อเนื่องต่อไป

3.  
4.  

4.2 การผลิตก๊าซชีวภาพอัดความดันสูง (Compressed Bio-methane Gas : CBG)

4.2.1 ลักษณะผลิตภัณฑ์หรือบริการ

ผลิตภัณฑ์ก๊าซชีวภาพอัดความดันสูง หรือ CBG

CBG เป็นก๊าซที่เกิดจากการนำก๊าซชีวภาพมาปรับปรุงคุณภาพโดยการลดก๊าซคาร์บอนไดออกไซด์
(CO₂) ก๊าซไฮโดรเจนซัลไฟด์ (H₂S) และความชื้นออกจนมีปริมาณก๊าซมีเทน (CH₄) เพิ่มขึ้น
โดยมีคุณสมบัติเทียบเท่าก๊าซธรรมชาติสำหรับยานยนต์ ที่เรียกว่า ก๊าซเอ็นจีวี (Natural Gas for
Vehicles : NGV) หรือก๊าซซีเอ็นจี (Compressed Natural Gas : CNG)
ที่มีระบบผลิตไบโอแก๊สแล้วอัดลงถังที่แรงดันสูง เพื่อเป็นเชื้อเพลิงสำหรับรถยนต์
ทดแทนการใช้ก๊าซเอ็นจีวีสำหรับยานยนต์ โดย CBG ที่บริษัทผลิตได้มีคุณสมบัติเทียบเท่า NGV
สำหรับยานยนต์ตามประกาศของกรมธุรกิจพลังงาน

การผลิต CBG ของบริษัท เป็นหนึ่งในโครงการด้านธุรกิจพลังงานทดแทน
ที่ช่วยสนับสนุนการใช้พลังงานทดแทนตามแนวนโยบายหลักของกระทรวงพลังงาน
สืบเนื่องมาจากปัญหาต้นทุนราคาก๊าซธรรมชาติสำหรับยานยนต์
ในพื้นที่ห่างไกลแนวท่อก๊าซธรรมชาติที่มีราคาสูง รวมถึงปัญหาการขาดแคลน NGV
ในพื้นที่ภาคเหนือและภาคอีสาน เนื่องจากปัญหาความต้องการใช้ NGV ในพื้นที่ดังกล่าวเพิ่มสูงขึ้น
ทำให้กระทรวงพลังงานต้องเร่งดำเนินนโยบายสร้างเสริมความมั่นคงด้านพลังงาน
โดยส่งเสริมและสนับสนุนการวิจัยพัฒนาเทคโนโลยีพลังงานทดแทน
และพลังงานสะอาดที่ใช้เทคโนโลยีรูปแบบใหม่
รวมทั้งการศึกษาวิจัยการนำก๊าซชีวภาพมาต่อยอดเพื่อนำไปผลิตเป็นก๊าซไบโอมีแทนอัดสำหรับยานยนต์
ทดแทน NGV ในภาคคมนาคมขนส่ง
โดยบริษัทภายใต้การสนับสนุนของกรมพัฒนาพลังงานทดแทนและอนุรักษ์พลังงาน (พพ.)
ร่วมกับศูนย์วิจัยพลังงาน มหาวิทยาลัยแม่โจ้ ได้จัดทำโครงการ
“พัฒนาก๊าซชีวภาพจากฟาร์มสุกรเพื่อการคมนาคม” ขึ้นเมื่อปี 2554 เพื่อติดตั้งระบบผลิตก๊าซ CBG ที่
อำเภอแม่แตง จังหวัดเชียงใหม่

ที่ตั้งโครงการ

[]

สถานที่ตั้งโครงการ อ. แม่แตง จ. เชียงใหม่

โครงการผลิตก๊าซ CBG ของบริษัทโครงการแรก ตั้งอยู่ที่อำเภอแม่แตง จังหวัดเชียงใหม่
ห่างจากชุมชนประมาณ 2 กิโลเมตร บนที่ดินเช่าเนื้อที่ 11 ไร่ 1 งาน
ในบริเวณฟาร์มสุกรของบริษัท มงคล แอนด์ ซันส์ฟาร์ม จำกัด (ไม่ใช่บุคคลที่เกี่ยวโยงกันของบริษัท)
ซึ่งได้เริ่มทำสัญญาเช่าเมื่อวันที่ 1 สิงหาคม 2554 อายุสัญญาเช่า 18 ปี (1 สิงหาคม 2554 - 31
กรกฎาคม 2572) โครงการได้ก่อสร้างแล้วเสร็จและจะเริ่มดำเนินการเชิงพาณิชย์ในเดือนมกราคม
2556 มีกำลังการผลิตประมาณ 6 ตันต่อวัน หรือประมาณ 2,160 ตันต่อปี
ซึ่งนอกจากจะสร้างรายได้และกำไรสุทธิให้แก่บริษัทแล้ว
ยังเป็นโครงการที่ช่วยเพิ่มทางเลือกให้กับผู้ใช้รถยนต์ อีกทั้งเป็นโครงการที่เป็นประโยชน์ต่อประเทศ
โดยเป็นการผลิตพลังงานทางเลือกเพื่อทดแทนการใช้ทรัพยากรธรรมชาติอื่นๆ เช่น น้ำมันเชื้อเพลิง
และก๊าซธรรมชาติ และเป็นการนำของเสียหรือมูลสุกรกลับมาใช้ให้เกิดประโยชน์
เป็นการช่วยลดมลภาวะและของเสีย
อันผลกระทบต่อสิ่งแวดล้อมและชุมชนที่เกิดจากฟาร์มสุกรอย่างครบวงจร

โครงการได้รับการส่งเสริมการลงทุนจากคณะกรรมการส่งเสริมการลงทุน (Board of
Investment : BOI) เมื่อวันที่ 16 มีนาคม 2553 ได้รับสิทธิประโยชน์จากการส่งเสริมการลงทุน
ได้แก่ การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการเป็นเวลา 8
ปี นับแต่วันที่เริ่มมีรายได้จากการประกอบกิจการ
และหลังจากนั้นจะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ
50 ของอัตราปกติเป็นเวลาอีก 5 ปี นับจากวันที่พ้นกำหนดระยะเวลายกเว้นภาษีเงินได้ดังกล่าว
(รายละเอียดของสิทธิประโยชน์ สรุปไว้ในส่วนที่ 2 หัวข้อที่ 5 ทรัพย์สินที่ใช้ในการประกอบธุรกิจ
ข้อย่อย 5.2.3 สิทธิประโยชน์จากการได้รับการส่งเสริมการลงทุน)

4.2.2 ลักษณะลูกค้าและลูกค้ากลุ่มเป้าหมาย

ลูกค้าโดยตรงของบริษัท คือ บริษัท ปตท. จำกัด (มหาชน) (ปตท.) เพียงรายเดียว ทั้งนี้
สืบเนื่องมาจากโครงการผลิต CBG ของบริษัท เป็นโครงการที่เกิดจากความร่วมมือของ ปตท.
อันเป็นผลมาจากข้อจำกัดของ ปตท. ในการขยายสถานีบริการ NGV
ที่ต้องตั้งอยู่บริเวณแนวท่อก๊าซธรรมชาติ และการขนส่ง NGV ไปยังพื้นที่ห่างไกลมีต้นทุนค่อนข้างสูง
โดยเมื่อวันที่ 14 พฤษภาคม 2553 บริษัท และ ปตท. ได้ลงนามร่วมกันในบันทึกข้อตกลง
“โครงการทดลองพัฒนาก๊าซชีวภาพที่ได้จากมูลสัตว์เพื่อการคมนาคม จังหวัดเชียงใหม่”
เพื่อผลิตก๊าซชีวภาพอัดความดันสูง หรือ CBG สำหรับใช้เป็นเชื้อเพลิงในรถยนต์ทดแทนการใช้ก๊าซ
NGV โดย ปตท.จะรับซื้อก๊าซชีวภาพอัดความดันสูงจากบริษัทในราคาที่เหมาะสม
เพื่อนำไปจำหน่ายเป็นเชื้อเพลิงในรถยนต์
ในพื้นที่ห่างไกลแนวท่อส่งก๊าซธรรมชาติและสถานีบริการหลัก NGV

4.2.3 นโยบายกำหนดราคา

การกำหนดราคาขาย CBG เป็นไปตามสูตรราคาที่กำหนดร่วมกัน ในสัญญาซื้อขาย CBG
ระหว่างบริษัทและ ปตท. โดยอ้างอิงจากปัจจัยหลัก ได้แก่ ราคาน้ำมันประเภทต่างๆ อัตราเงินเฟ้อ
และค่าไฟฟ้า เป็นต้น

4.2.4 การจำหน่ายและช่องทางการจำหน่าย

บริษัทจำหน่าย CBG ทั้งหมดที่ผลิตได้จากโรงงาน CBG ที่อำเภอแม่แตง จังหวัดเชียงใหม่
ให้แก่บริษัท ปตท. จำกัด (มหาชน) เพียงรายเดียว โดยบริษัทมีสัญญาในการผลิต CBG
เพื่อส่งมอบและจำหน่ายให้กับ ปตท. เป็นระยะเวลา 15 ปี โดย ปตท. ได้รับซื้อก๊าซ CBG
ที่บริษัทผลิตได้ทั้งหมดในราคาตามที่กำหนดในสัญญา
เพื่อนำไปจำหน่ายในสถานีบริการน้ำมันเชื้อเพลิงของ
ปตท.ที่อยู่ในบริเวณใกล้เคียงกับโรงงานของบริษัท

สาระสำคัญของสัญญาซื้อขายก๊าซชีวภาพอัด

+----------------+-----------------------------------------------------+
| วันที่ทำสัญญา      | วันที่ 5 เมษายน 2554                                   |
+----------------+-----------------------------------------------------+
| คู่สัญญา          | 1.  บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด     |
|                |     (มหาชน) หรือ “ผู้ขาย”                              |
|                |                                                     |
|                | 2.  บริษัท ปตท. จำกัด (มหาชน) หรือ “ปตท.”               |
+----------------+-----------------------------------------------------+
| ทรัพย์ที่ขาย       | ก๊าซชีวภาพอัด (Compress Bio-methane Gas หรือ CBG)       |
|                | ที่ความดัน 250 บาร์                                     |
+----------------+-----------------------------------------------------+
| อายุสัญญา และ    | 15 ปี นับตั้งแต่วันที่ ปตท.                                 |
| การต่ออายุสัญญา   | เริ่มรับก๊าซจากผู้ขายเพื่อจัดส่งให้แก่สถานีบริการ NGV ของ ปตท.    |
|                | ในเชิงพาณิชย์ และสามารถต่ออายุได้ครั้งละไม่เกิน 5 ปี           |
|                | โดยคงเงื่อนไขตามข้อตกลงในสัญญานี้                         |
+----------------+-----------------------------------------------------+
| ปร             | 3,000 กิโลกรัมต่อวัน ในช่วง 2 ปีแรก และ 6,000 กิโลกรัมต่อวัน  |
| ิมาณการซื้อขายก๊าซ | ในช่วงปีที่ 3-15 นับแต่วันที่ ปตท. เริ่มรับซื้อก๊าซ โดย ปตท.       |
|                | จะจัดหารถขนส่ง CNG/CBG ของ ปตท. มารับก๊าซจากผู้ขาย        |
|                |                                                     |
|                | ในกรณีที่ส่งมอบให้ ปตท. ต่ำกว่าที่กำหนด                      |
|                | ผู้ขายต้องชดเชยส่วนต่างค่าขนส่งและค่าใช้จ่ายอื่นๆทั้งหมด          |
|                | (ยกเว้นค่าเนื้อก๊าซธรรมชาติ) จากการที่ ปตท.                 |
|                | ต้องดำเนินการจัดหาก๊าซธรรมชาติอัด (CNG)                   |
|                | จากที่อื่นมาทดแทนให้กับสถานีบริการ NGV ในพื้นที่จังหวัดเชียงใหม่    |
|                |                                                     |
|                | ในกรณีที่ ปตท. รับซื้อ CBG จากผู้ขายต่ำกว่ากำหนด ปตท.         |
|                | จะต้องชดเชยในส่วนของ Fixed Cost ของผู้ขาย               |
+----------------+-----------------------------------------------------+
| ราคาซื้อขายก๊าซ   | เป็นไปตามที่กำหนดในสัญญา                                |
+----------------+-----------------------------------------------------+

4.2.5 การจัดหาผลิตภัณฑ์หรือบริการ

การผลิต

โครงการผลิต CBG ของบริษัท เป็นการนำเทคโนโลยีการผลิตก๊าซจากประเทศเยอรมนี
และเทคโนโลยีการปรับสภาพก๊าซจากประเทศสหรัฐอเมริกา
มาใช้เพื่อทำให้ก๊าซชีวภาพอัดความดันสูง สามารถนำมาเป็นเชื้อเพลิงในการคมนาคมขนส่งได้

ระบบการผลิต CBG ของบริษัทได้มีการต่อเชื่อมท่อนำก๊าซชีวภาพมาจากฟาร์มสุกรของ มงคล แอนด์
ซันส์ฟาร์ม ซึ่งอยู่ในพื้นที่ติดกัน เพื่อนำมาผลิตเป็น CBG มีกำลังการผลิตประมาณ 6 ตันต่อวัน
หรือประมาณ 2,160 ตันต่อปี

กระบวนการผลิต :

[]

  มูลสุกรที่ได้จากฟาร์มของมงคล แอนด์ ซันส์ฟาร์ม
  จะถูกลำเลียงผ่านท่อซึ่งเป็นระบบปิดมาที่บ่อพักหรือถังปฏิกูล
  นำน้ำเสียจากมูลสุกรมาหมักร่วมกับหญ้าเลี้ยงช้างเพื่อทำการย่อยสลาย โดยมีแบคทีเรียเป็นตัวเร่ง
  ซึ่งจะได้ก๊าซมีแทนและคาร์บอนไดออกไซด์ รวมเรียกว่า ก๊าซชีวภาพ
  หลังจากนั้นก็จะนำก๊าซชีวภาพที่ผลิตได้มาปรับสภาพโดยผ่านหน่วยแยกก๊าซเพื่อกำจัดก๊าซที่ไม่ต้องการ
  เช่น ก๊าซคาร์บอนไดออกไซด์ แล้วนำมาผ่านระบบเพิ่มความดันก๊าซ (Gas Compressor)
  เพื่อให้ได้ก๊าซชีวภาพอัดความดันสูง หรือ CBG
  แล้วนำเข้าเก็บในถังเก็บก๊าซความดันสูงก่อนจะส่งจำหน่ายให้แก่ ปตท.
  โดยการส่งผ่านหัวจ่ายก๊าซเข้าสู่รถขนส่งก๊าซของ ปตท.

  วัตถุดิบ :

  วัตถุดิบหลักในการผลิต CBG ของโครงการ มาจากมูลสุกรที่ได้จากฟาร์มสุกรของมงคล แอนด์
  ซันส์ฟาร์ม โดยที่ตั้งโครงการของบริษัทอยู่บนที่ดินเช่าภายในบริเวณฟาร์มดังกล่าว
  ทำให้สะดวกต่อกระบวนการผลิตและการขนส่งวัตถุดิบ

  ปัจจุบันฟาร์มสุกรของมงคล แอนด์ ซันส์ฟาร์ม มีกำลังการผลิตสุกรได้ประมาณปีละ 40,000 ตัว
  โดยมีสุกรพ่อแม่พันธุ์ประมาณ 4,000 ตัว
  ซึ่งคาดว่าจะมีปริมาณมูลสุกรเพียงพอที่จะเป็นวัตถุดิบในกระบวนการผลิตก๊าซชีวภาพของบริษัท ทั้งนี้
  ตามข้อตกลงในการพัฒนาโครงการผลิตก๊าซชีวภาพอัดความดันสูงที่บริษัทดำเนินการร่วมกับมงคล
  แอนด์ ซันส์ฟาร์มนั้น มงคล แอนด์ ซันส์ฟาร์ม จะส่งมูลสุกรทั้งหมดจากฟาร์มของมงคล แอนด์
  ซันส์ฟาร์มเพื่อใช้เป็นวัตถุดิบในการผลิตก๊าซชีวภาพให้แก่บริษัท

อย่างไรก็ตาม บริษัทได้มีการศึกษาวัตถุดิบทางเลือกอื่นสำหรับใช้ในโครงการ ได้แก่ หญ้าเนเปียร์
หรือเรียกอีกอย่างว่า หญ้าเลี้ยงช้าง ซึ่งได้มีการทดสอบแล้วว่า
เป็นพืชพลังงานที่สามารถนำมาเป็นใช้เป็นวัตถุดิบได้ โดยพืชพลังงานดังกล่าวสามารถปลูกได้ทั่วไป
โดยปลูกได้ประมาณ 70 ตันต่อไร่/ปี ปัจจุบันราคาอยู่ที่กิโลกรัมละ 1 บาท

นอกจากนี้ ในกรณีมีเหตุสุดวิสัยหรือเหตุจำเป็นอื่นใดที่ทำให้มงคล แอนด์
ซันส์ฟาร์มไม่สามารถส่งมูลสุกรให้เพียงพอต่อการผลิตของบริษัท ก็สามารถใช้วัตถุดิบอื่นๆ ทดแทนได้
เช่น มูลไก่ ต้นข้าวโพด และพืชพลังงานต่างๆ เป็นต้น

  4.2.6 ผลกระทบต่อสิ่งแวดล้อม

การผลิต CBG จากโรงงานที่อำเภอแม่แตง จังหวัดเชียงใหม่
เป็นการนำของเสียหรือมูลสุกรกลับมาใช้ให้เกิดประโยชน์ เป็นการช่วยลดมลภาวะและของเสีย
อันผลกระทบต่อสิ่งแวดล้อมและชุมชนที่เกิดจากฟาร์มสุกรอย่างครบวงจร

นอกจากนี้ การดำเนินโครงการผลิต CBG ของบริษัท
ไม่ต้องจัดทำรายงานการวิเคราะห์ผลกระทบต่อสิ่งแวดล้อม (EIA)
เนื่องจากเป็นโครงการขนาดเล็ก เป็นโครงการอนุรักษ์พลังงาน และไม่ทำลายสิ่งแวดล้อม

4.2.7 งานที่ยังไม่ได้ส่งมอบ

- ไม่มี-

4.3 โครงการโรงงานผลิตผลิตภัณฑ์ปิโตรเลียม (Petroleum Production Project : PPP)

บริษัทอยู่ระหว่างการลงทุนก่อสร้างโครงการโรงงานผลิตผลิตภัณฑ์ปิโตรเลียม (Petroleum
Production Project : PPP) ที่จังหวัดสุโขทัย
โดยกระบวนการผลิตใช้ก๊าซเหลือทิ้งซึ่งเป็นผลพลอยได้จากการขุดเจาะน้ำมันของฐานผลิตบูรพา-เอ
ของบริษัท สยามโมเอโกะ จำกัด (ไม่ได้เป็นบุคคลที่เกี่ยวโยงกันของบริษัท)
ซึ่งรับสัมปทานปิโตรเลียมจากกระทรวงพลังงาน ในแหล่งบูรพา อำเภอกงไกรลาศ จังหวัดสุโขทัย
เพื่อมาแปรสภาพให้เป็นผลิตภัณฑ์ปิโตรเลียมต่างๆ ที่สามารถนำมาใช้เป็นเชื้อเพลิงได้
ซึ่งประกอบด้วย 1) ก๊าซธรรมชาติอัด (Compressed Natural Gas : CNG) 2)
ก๊าซปิโตรเลียมเหลวหรือก๊าซหุงต้ม (Liquefied Petroleum Gas : LPG) และ 3)
ก๊าซโซลีนธรรมชาติ (Natural Gasoline : NGL) โดยจะมีกำลังผลิตรวมประมาณ 19,681
ตันต่อปี ประกอบด้วย CNG 12,036 ตันต่อปี LPG 6,300 ตันต่อปี และ NGL 1,345 ตันต่อปี
ปัจจุบันบริษัทอยู่ระหว่างการก่อสร้างโรงแยกก๊าซ ใช้เงินลงทุนประมาณ 620 ล้านบาท
คาดว่าจะแล้วเสร็จและเริ่มการผลิตได้ในช่วงไตรมาสที่สองของปี 2556

3.  
4.  

4.4 การประกอบธุรกิจของบริษัทร่วม - บริษัท บางจากไบโอฟูเอล จำกัด

บางจากไบโอฟูเอล เริ่มเปิดดำเนินการผลิตเชิงพาณิชย์เมื่อเดือนธันวาคม 2552
ดำเนินธุรกิจเป็นผู้ผลิต จัดจำหน่าย และจำหน่ายไบโอดีเซล
ซึ่งเป็นเชื้อเพลิงเหลวที่นำไปใช้เป็นส่วนผสมทดแทนบางส่วนในน้ำมันดีเซลที่ได้จากกระบวนการผลิตปิโตรเลียม
เพื่อให้ได้น้ำมันไบโอดีเซลประเภทต่างๆ เช่น น้ำมันไบโอดีเซล B5 หรือ B10 เป็นต้น

ผลิตภัณฑ์ไบโอดีเซลที่บางจากไบโอฟูเอลผลิตได้จำหน่ายในประเทศทั้งหมด
โดยส่วนใหญ่จำหน่ายให้แก่ BCP ซึ่งเป็นบริษัทแม่ เพื่อนำไปผสมกับน้ำมันดีเซลในอัตราส่วนต่างๆ
และจำหน่ายให้แก่ผู้ใช้น้ำมันต่อไป ส่วนที่เหลือจะทำการตลาดโดยจำหน่ายให้แก่ผู้ค้าน้ำมันรายอื่น
ทั้งนี้ ตามสัญญาซื้อขายผลิตภัณฑ์ไบโอดีเซล B100 ระหว่าง บางจากไบโอฟูเอล และ BCP
กำหนดให้ BCP จะต้องรับซื้อผลิตภัณฑ์ไบโอดีเซล B100 จากบางจากไบโอฟูเอลไม่น้อยกว่าร้อยละ
60 ของผลิตภัณฑ์ทั้งหมดที่บางจากไบโอฟูเอลผลิตได้
สำหรับกลีเซอรีนดิบซึ่งเป็นผลิตภัณฑ์พลอยได้จากการผลิตไบโอดีเซล จำหน่ายให้กับผู้ค้ารายใหญ่
(TRADER) ทั้งในประเทศและต่างประเทศ รวมถึงบริษัทด้วย
ปัจจุบันโรงงานได้ขยายกำลังการผลิตเต็มที่เท่ากับ 360,000 ลิตรต่อวันผลิต
เพื่อให้สอดคล้องกับอุปสงค์ของไบโอดีเซลที่เพิ่มสูงขึ้น
และมีผลิตภัณฑ์พลอยได้จากกระบวนการผลิตไบโอดีเซล คือ กลีเซอรีนดิบ (Grude Glycerin :
Minimum 80% purify) ประมาณ 36,000 ลิตรต่อวันผลิต
เพื่อนำไปผลิตเป็นสินค้าในอุตสาหกรรมต้นน้ำของเคมีภัณฑ์อื่นต่อไป
นอกเหนือจากการใช้ในอุตสาหกรรมอาหาร ยา และเครื่องสำอาง เป็นต้น

[1] Dot 3 เป็นน้ำมันเบรคชนิดที่เหมาะสำหรับรถยนต์ทั่วไป มีจุดเดือดสูงกว่า 240
องศาเซลเซียส และจุดเดือดชื้นสูงกว่า 145 องศา
Dot 4 เป็นน้ำมันเบรคชนิดที่เหมาะสำหรับรถประเภทที่ใช้ความเร็วสูง
หรือรถที่ได้รับการตกแต่งเครื่องยนต์ ตลอดจนรถที่ต้องวิ่งทางไกล
และบรรทุกหนักรวมถึงรถที่ต้องขับขึ้น-ลงทางลาดชันเป็นประจำ มีจุดเดือดสูงกว่า 260 องศา
และจุดเดือดชื้นสูงกว่า 160 องศา

[2] เป็นสารให้ความเย็นหรือน้ำยาแอร์มีคุณสมบัติในการดูดซับความร้อนรอบๆข้างเข้ามาอยู่ในตัวของมันแล้วทำให้อากาศบริเวณรอบข้างมีอุณหภูมิต่ำลง
ไม่มีสารที่เป็นอันตรายต่อชั้นโอโซนของโลก ถูกผลิตออกมาเพื่อใช้แทนน้ำยาแอร์รุ่นเก่า (CFC12)
เนื่องจากการรณรงค์เรื่องการต่อต้านการใช้สาร CFC เพราะสาร CFC
จะไปทำลายชั้นโอโซนของโลก ซึ่งจะเป็นอันตรายต่อโลกในระยะยาว